Ratamoottoripyöräilyn SM-sarja käynnistyy Jurvasta. Botniaringin radalla ajetaan sarjan avauskilpailu 27.-28.5.\nMotoGP-sarjan lopullinen kisakalenteri vihdoin vahvistettiin – viralliset testit alkavat maanantaina 30.1.\n24.1.2017 klo 21:35\nMotoGP-sarjan kauden 2017 lopullinen kilpailukalenteri on vihdoin vahvistettu. Ensimmäinen versio julkistettiin jo viime syyskuussa. Maanantaina 30. tammikuutta alkavat MotoGP-luokan viralliset testit Malesian Sepangissa.\nNiki Tuulen kaasukäsi kunnossa - Kenan Sofuoglun ei\n24.1.2017 klo 20:21\nSupersport-luokan testit huomenna aloittava Niki Tuuli saa kauden alkuun yllättävän edun pahimpaan kilpakumpaniinsa nähden, sillä hallitseva maailmanmestari Turkin Kenan Sofuoglu mursi kaasukätensä vain kaksi päivää ennen virallisten testien alkua.\nNiko Mäkinen valittiin Varsinais-Suomen parhaaksi moottoripyöräilijäksi 2016\n22.1.2017 klo 10:07\nRatamoottoripyöräily oli näyttävästi esillä Varsinais-Suomen Urheilugaalassa, kun Niko Mäkiselle ojennettiin kaksi merkittävää palkintoa.\nYamaha julkisti MotoGP-tiiminsä Madridissa\n21.1.2017 klo 12:06\nMovistar Yamaha MotoGP –talli esitteli kauden 2017 pyöränsä ja kuljettajat Valentino Rossin ja uuden tulokkaan Maverick Viñalesin espanjalaisen TV-yhtiön pääkonttorissa Madridissa.\nRR-kuljettaja & TV-persoona Guy Martin tekee paluun kilparadoille\n19.1.2017 klo 12:19\nKuuluisa RR-kuljettaja Guy Martin tekee yllätyspaluun kansainvälisiin katuratakisoihin ajamalla 23-kertaisen TT-voittaja John McGuinnessin tiimikaverina Honda Racing –tallissa.\n20 kuljettajalla sopimus Superbiken MM-sarjaan – kaudesta tulossa entistä tasaisempi\n18.1.2017 klo 11:21\nSuperbiken MM-sarjan on viime vuodet ollut selvästi MotoGP-sarjan varjossa ja kiinnostus sarjaa kohtaan on ollut selvästi GP-sarjaa vähäisempää. Yhtenä syynä on ollut se, että suuret tehdastallit muhkeine kisabudjetteineen ovat jyllänneet. Nyt esimerkiksi Aprilialla, BMW:llä ja Yamahalla on pienempi tehtaan osuus. Myös MotoGP-luokasta tulleet uudet kuljettajat lisäävät mielenkiintoa.\nSivuvaunujen maailmanmestaruus ratkaistaan viitenä viikonloppuna\n15.1.2017 klo 13:25\nSivuvaunuluokan MM-sarjassa on tulevalla kaudella lopulta viisi kisaviikonloppua, joissa ajetaan yhteensä kahdeksan kisaerää. Yksi osakilpailu on jäänyt pois alustavasta kilpailukalenterista.\nEntinen GP-tähti Loris Capirossi nimitettiin MotoGP:n kilpailujohtoon\n12.1.2017 klo 20:35\n43-vuotias italialainen Loris Capirossi on uusi jäsen MotoGP-sarjan kilpailujohtoryhmässä.\nNiko Mäkisen Superbike EM-kultaa juhlittiin Turussa - Ura jatkuu myös alkavalla kaudella\n11.1.2017 klo 21:52\nEM-kultaa juhlinut Niko Mäkinen paljasti samalla ,että ura jatkuu myös tänä vuonna.\nAki Ajo: 11 testipäivää ennen kauden alkua antaa riittävän pohjan tulevalle MotoGP-kaudelle\n11.1.2017 klo 11:08\nAki Ajolla on edessä vuonna 2017 entistä tiiviimpi työrupeama johtaessaan kahta KTM:n Red Bull KTM Ajo –tiimejä MotoGP-sarjan Moto2 ja Moto3 –luokissa. Tilanne on hyvä, vaikka Brad Binderin käden paraneminen huolestuttaakin.\nTriumphista Moto2-luokan moottoritoimittaja?\n10.1.2017 klo 17:26\nMotorcyclenews on julkaissut uutisen, jonka mukaan Triumph korvaisi Hondan Moto2-luokan ainoana moottoritoimittajana.\nDorna julkisti uuden merkkiluokan CEV-sarjan yhteyteen\n8.1.2017 klo 16:52\nMotoGP-sarjan organisaattori Dorna on julkistanut uuden Honda -merkkiluokan espanjalaispohjaisen FIM CEV Repsol –sarjan yhteyteen.\n3.1.2017 klo 15:11\nSuomen RR-kuljettajien Top6-lista Road Racing\n2.1.2017 klo 11:12\nVuoden 2016 päättyessä laitoimme paremmuusjärjestykseen kotimaan RR-kuljettajien kärjen viime kauden perusteella. Puntaroimme, otammeko Mika Kallion mukaan, sillä hän ajoi vain yhden GP-kilpailun. Jätimme Mikan kuitenkin pois. Samoin emme ottaneet mukaan Imatran IRRC-kisassa hyvin menestyneitä suomalaiskuljettajia. Paljon oli myös puhetta eri ratalajien MM-arvostuksesta, kuten Sivuvaunut / Supersport MM-sarja.\nErno Kostamo: Tavoitteena kaudella 2017 mestaruus IRRC-sarjassa\n28.12.2016 klo 14:03\nViime kaudella erinomaisen paluun RR-radoille tehnyt Erno Kostamo ajaa kaudella 2017 koko kansainvälisen IRRC-katuratasarjan.\nNiki Tuulella 23 kilpakumppania Supersportin MM-sarjassa\n26.12.2016 klo 15:01\nSuperbiken ja Supersportin MM-sarjojen organisaattori Dorna on julkistanut epävirallisen kauden 2017 Supersportin MM-sarjan kuljettajalistan. Niki Tuuli kilpailee tutulla numerollaan 66 MM-sarjassa.\nMichelin hyödyntää langatonta verkkoa MotoGP-sarjassa kaudella 2017\n23.12.2016 klo 14:38\nMotoGP-luokan rengastoimittaja Michelin ja GP-sarjan Grand Prix –komissio ovat julkistaneet, että langatonta tekniikkaa hyödynnetään renkaissa kaudella 2017.\nJarno Saarinen 200 mile -kilpailu suunnitteilla kaudelle 2017\n19.12.2016 klo 21:09\nVahvat huhut kertovat, että ensi kaudella järjestettäisiin Jarno Saarinen 200 mile -ratakilpailu moottoripyörille. Tatu Lauslehto lopettaa ratamoottoripyöräilyn\n19.12.2016 klo 20:38\nYksi viime vuosien johtavimmista suomalaiskuljettajista road racingissä, Tatu Lauslehto jättää asfalttiradat.\nTurvallisuutta haetaan lisää - kaudella 2018 turvatyynyt pakollisiksi MotoGP-sarjassa\n17.12.2016 klo 11:03\nMotoGP:n organisaattori Dorna on ilmoittanut, että turvatyynysysteemi (airbag) tulee olla sovitettuna kuljettajien ajoasuun kaudella 2018 kaikissa kolmessa GP-luokassa. Ennen päätöstä Dorna on valmistellut asiaa työryhmässä. Päätöstä ei kaikilta osin varauksetta hyväksytä.\nImatranajot on yksi ehdokas Urheilugaalan vuoden 2016 urheilumarkkinointiteoksi\n14.12.2016 klo 19:26\nUrheilugaala 2017 on asettanut vuoden 2016 urheilumarkkinointiteoksi ehdolle Imatranajojen (Imatranajo revival -kilpamoottoripyöräilyn palautus) lisäksi jääkiekon nuorten MM-kisojen markkinoinnin ja 22 lajin yhteisen SM-viikon helmikuussa 2016.\nGP-sarjan kuninkuusluokan pitkä tie AJS:stä Hondaan\n12.12.2016 klo 12:21\nMotoGP-sarjassa juhlittiin viime kaudella kansainvälisen moottoriliitto FIM:n, MotoGP-organisaattori Dornan, valmistajayhdistys MSMA:n ja talliyhdistys IRTA:n 25-vuotista yhteistyötä MotoGP-sarjassa. Yhteistyön kunniaksi yleisölle esiteltiin GP-sarjan päätöskilpailun yhteydessä kuninkuusluokan voittajapyörät vuosilta 1949 ja 2016.\nMotoGP-sarjan kilpailukalenteriin vuodelle 2017 muutos\n11.12.2016 klo 12:46\nMotoGP-sarjan hallinnoija Dorna on julkistanut päivitetyn version kauden 2017 kilpailukalenterista. Saksan osakilpailua on aikaistettu kahdella viikolla. Uusi päivämäärä on 2. heinäkuuta.\nItävallan MotoGP –kisa kauden 2016 paras\n9.12.2016 klo 16:47\nItävalta teki paluun ratamoottoripyöräilyn GP-sarjaan 19 vuoden tauon jälkeen. Grand Prix -komissio yhteistyössä kansainvälisen moottoriliitto FIM:n, talliyhdistys IRTA:n ja GP-organisaattori Dornan kanssa ovat äänestäneet Spielbergissä Red Bull Ringillä viime elokuun puolivälissä pidetyn osakilpailun viime kauden parhaaksi.\nEndurancen MM-sarjaan Slovakia Ring uutena ratana\nEndurancen MM-sarjaa ajetaan kaudella 2017 uudella formaatilla, sillä ensimmäinen osakilpailu pidettiin jo viime syyskuussa Ranskan Paul Ricard –radalla.\n26.05.2017 - 01:06\n25.05.2017 - 16:56\nDucati find "positive solutions" at Barcelona test\nDonington Park next stop for the ADAC Northern Europe Cup


Ranger DXi tarjoaa 55 neliömetrin porausalan - Koneporssi.com\nRanger DXi tarjoaa 55 neliömetrin porausalan\nJulkaistu 12.12.2017 Olli Päiviö\n”Sandvikin uudet Ranger DXi -sarjan porauslaitteet käynnistävät poraustehokkuuden uuden aikakauden, sillä niiden ominaisuudet tehostavat porausprosessia merkittävästi”, kerrotaan Sandvikilta tulleessa tiedotteessa.\n55 neliömetrin porauksen peittoala, uusi tehokas porakone (porausteho 21-27 kilowattia), älykäs automatiikka ja huippuluokan polttoainetalous tekevät valmistajan mukaan uudesta Ranger DXi -sarjasta alansa johtotähden. DXi -sarjan luvataankin edustavan kokonaan uutta tuotesukupolvea tehokkuudellaan ja suorituskyvyllään.\nSandvik Mining and Rock Technology on kehittänyt kallioporauksen ratkaisuja jo yli 50 vuotta. Ranger -porauslaitteissa on aina ollut kääntyvä ylävaunu ja erittäin vakaa alusta, jotka ovat taanneet suuren porauksen peittoalan. Myös uusissa Ranger DXi -sarjan päältäiskevissä porauslaitteissa on kääntyvä ylävaunu, mutta porauksen peittoala on entistä kattavampi. Uusi Ranger DX900i ulottuu poraamaan 290 asteen sektorissa yhteensä 55 neliömetrin alalla. Sandvikilta luvataan, että GT60 -porakalusto takaa tuottavuuden ja suoremmat reiät reikäkokoalueella 92–127 millimetriä.\nSuuri peittoala säästää työaikaa ja minimoi siirrot porauspaikasta toiseen. Vaikka ylävaunu kääntyy, laite on valmistajan mukaan erittäin vakaa, koska moottori ja muut komponentit muodostavat puomille riittävän vastapainon. Ranger DXi porauslaitteet kulkevat hyvin myös haastavissa maasto-olosuhteissa matalan painopisteen ja tehokkaan ajovoiman ansiosta.\nSandvikilta kerrotaan myös, että uusi ohjaamo tarjoaa porarille entistäkin paremmat ergonomiaolosuhteet ja erittäin matalan melutason. Uusi käyttöliittymä on kehitetty useiden asiakastestien pohjalta. Myönteistä palautetta on saatu uuden ohjaamon ergonomisuudesta, helppokäyttöisistä ohjaimista sekä ohjauspaneeleista. Lisäksi ohjaamo on riittävän iso, jolloin porarin taakse mahtuu istumaan myös kouluttaja tarvittaessa. Ohjaamon melutason luvataan olevan erittäin matalan.\n”Nämä kaikki ominaisuudet yhdessä tekevätkin uudesta Rangerista alan tehokkaimman ja tuottavimman pintaporauslaitteen kokoluokassaan”, lupaa valmistaja.\nUusia Ranger DXi -sarjan porauslaitteita oli nähtävillä tänä vuonna jo Saksan Steinexpo 2017- ja kotimaan Maxpo-näyttelyissä.\nRanger DX900i sai maailman ensi-iltansa elo- syyskuun vaihteessa pidetyssä Steinexpo 2017 -näyttelyssä Saksassa.\nItseohjautuvista ajoneuvoista on keskusteltu paljon viime vuosina ...


Jeesus käpälissä - Krik Finland\nJulkaistu: 18 joulukuun, 2019\nKun joulukoristeeksi rakentamani jouluseimi oli vielä uusi, taloudessa silloin asunut, nyt jo edesmennyt lemmikkikissa nappasi heti seimen nähtyään Jeesus-lapsen hahmon käpäliinsä ja ryhtyi kieputtamaan sitä pitkin huoneiston lattioita. Jeesus-hahmo kun oli sopivan pieni, kevyt ja käpäliin sopiva.\nNykyään lemmikkikissa on nukkunut ikuista untaan jo useamman joulun ajan ja Jeesus-lapsikin on saanut olla rauhassa seimessään. Ajatus käpäliin sopivasta, pienestä ja kevyestä Vapahtajasta kuitenkin jäi. Matteuksen, Markuksen, Luukkaan ja Johanneksen evankeliumeissa kuvattu Jeesus ei välttämättä ole pieni, kevyt ja käpäliin sopiva. Julkisen toimintansa alussa Jeesus haastoi ihmisiä toteamalla heille: ”Kääntykää, sillä taivasten valtakunta on tullut lähelle!” (Matteus 4:17). Entä mitä onkaan ajateltava vuorisaarnasta kokonaisuudessaan? Jo yksittäinen jaekin antaa paljon pohdittavaa: ”Minä sanon teille: ellette te noudata Jumalan tahtoa paljon paremmin kuin kuin lainopettajat ja fariseukset, te ette pääse taivasten valtakuntaan.” (Matteus 5:20). Tai mitä tunteita herättää seuraava ohje: ”Älkää kootko itsellenne aarteita maan päälle. Täällä tekevät koi ja ruoste tuhojaan ja varkaat murtautuvat sisään ja varastavat. Kootkaa itsellenne aarteita taivaaseen. Siellä ei koi eikä ruoste tee tuhojaan eivätkä varkaat murtaudu sisään ja varasta. Missä on aarteesi, siellä on myös sydämesi.” (Matteus 6:19-21).\nVärikkäin sanakääntein kuvattu vanha ohje seurapuhujalle kehotti ”ensin ruoskimaan ja sen jälkeen antamaan veren virrata”. Ymmärrän ohjeen niin, että kun kuulija on ensin saanut lain saarnasta piston sydämeensä, hän on sen jälkeen kiinnostunut kuulemaan, mitä kaikkea Jumala rakkaudessaan haluaa hänelle lahjoittaa ja tätä ilosanomaa on lupa pitää avoimesti tarjolla ja tuoda se kaikkien ulottuville.\nTapahtuu autuas vaihtokauppa: minun rikkomukseni Kristukselle ja hänen ansionsa minun hyväkseni. Minun rippikouluaikaiset jumpitteluni Kristukselle, hänen täydelliset vastauksensa loppukokeeseen minun hyväkseni. Eikä ainutta tähteä, kukkaa tarvitse aikuisiälläkään kerätä henkiseen pyhäkoulukorttiin Jumalalle kelvatakseen. Ansioton. Rakkaus. Minun. Osakseni.\nJoulun jälkeen Kristus jää. Näin senkin jälkeen, kun jouluseimen käpäliin sopiva ja kangasnyyttiin kiedottu Jeesus-hahmo on taas laatikossa muiden joulukoristeiden kanssa, kuusenranka on kannettu roskakatokseen ja karvalankamatto on imaissut uumeniinsa muutamia kuivia ja teräviä neulasia odottamaan pahaa-aavistamatonta ja paljasjalkaista juhannuksenjuhlijaa. Ja Kristus on, vaikka karvalankamattoa ei olisi käytettävissä tai ohittaisit joulun kokonaan ilman kuusta tänäkin vuonna.\nSe sama Kristus, joka sanoi myös seuraavaa: ”Minä olen ylösnousemus ja elämä. Joka uskoo minuun, saa elää, vaikka kuoleekin, eikä yksikään, joka elää ja uskoo minuun, ikinä kuole. Uskotko tämän?” (Johannes 11:25-26)\n”Taas aiot jouluvieraakseni\nja saavut, Jeesus, meillekin.\nsun että vastaanottaisin.\nOn koti kaunistettu sulle\nvaan köyhän sydän ennallaan.\nTuo taivaan kaunistusta mulle\nkäy itse juhlaa laittamaan.\nOn taivas tähtikirkkahana\nja meillä syttyy kynttilät.\nVain lausu Jeesus yksi sana,\nniin sydänvalon sytytät.\nNyt tule, kallis vierahani,\ntuot mulle joulun ihanan.”\nHilja Haahti: Odotan jouluvierasta


Kulmakivi: Käärme ja kyyhkynen\nKäytän kirjoituksessa edellisessä kirjoituksessa esiteltyä ihmisen prinsiippien jakoa. Kuva on otettu -jälleen kerran- Prahassa sijaitsevalta hautausmaalta - saat klikkaamalla kuvasta suuremman.\nKuvaan sisältyy suurempi tarina, kuin mitä nopeasti katsottuna näyttää. Kuvan varsinainen tarina selviää enkelin kääröstä, jossa lukee "Mane - Thecel - Phares". Tarinan voi lukea Danielin kirjan 5. luvusta. Tämä kirjoitus ei suoranaisesti käsittele ko. tarinaa. Muut mielenkiintoiset symbolit kuvassa ovat (hyvän- ja pahantiedon) puu, kyyhkynen ja käärme. Käärmeen ja kyyhkysen symbooleita avaamaan käytän Matteuksen evankeliumin (10:16b) kohtaa "...olkaa siis älykkäät kuin käärmeet ja viattomat kuin kyyhkyset." Siispä ihmisen prinsiipeistä kyyhkynen edustaa Buddhia, ja käärme Manasta. Kuvan hyvän- ja pahantiedon puun katkeaminen kuvaa näiden kahden prinsiipin eriytymistä.\nLukijalla on jo kenties herännyt samat ajatukset tähän mennessä, mutta avaan silti aihetta hieman lisää. On nimittäin yleinen harha ihmisyyden tiellä, että lähdetään kulkemaan joko käärmeen tai kyyhkysen polkua unohtaen, että ne kuuluvat yhteen ja samaan. Jommankumman polun (siis älyn tai rakkauden) yksipuolinen kulkeminen aiheuttaa pidemmälle kulkiessa suuria ristiriitoja.\nYksipuolisen älyn kehittämisen (ilman rakkautta) seurauksia olemme jo nähneet maailmassa diktaattorien huipentamana. Lopputuloksena on nimittäin psykopaatti; täydellinen kyvyttömyys empatiaan samalla kuin (alemman kolminaisuuden) äly on terävä. Siitä siis käärmeen dualistinen symboli: yksipuolisena se on myrkyllinen. Älyä/viisautta tarvitaan kuitenkin ehdottomasti, ja sitä pitää tietoisesti kehittää. Ei enää nykyään niinkään alemman kolminaisuuden vastinetta, vaan jumalaista puolta. On huomioitava, että esim. Raamatun sankarit, kuten kertomuksen Daniel, edustavat huomattavasti useammin älyä, kuin rakkautta.\nKs. kuvaus Danielista (Dan 5:11,12): "...mies, jossa asuu pyhien jumalien henki. Sinun isäsi aikana hänellä havaittiin olevan ymmärrystä, älyä ja viisautta yhtä paljon kuin jumalilla. Isäsi, kuningas Nebukadnessar, korotti hänet enteidenselittäjien, loitsupappien, kaldealaisten viisaiden ja manaajien päämieheksi; niin teki isäsi, kuningas. Danielissa, jolle kuningas antoi nimen Beltesassar, asuu erityinen henki, ja hänellä on taito ja viisaus selittää unia ja ratkaista arvoituksia ja ongelmia..."\nVastapuolena taas monesti väärinymmärtäen ihannoidaan yksipuolista buddhin ruumiillistumaa, josta on amputoitu äly. Hyvänä esimerkkinä toimii Dostojevskin Idiootti (J.N:n havainto). On toki selvää, että tällä tavalla yksipuolistettu henkilö on suunnattomasti parempi yhteisölliseltä kannalta sen vaarattomuuden tähden, mutta se ei suinkaan ole ihmisen ongelman ratkaisu (vrt. Matt & Dan lainaukset). Lisäksi on huomioitava, että äärimmäiset polaariset vastakappaleet vaativat tasapainon vuoksi toisiaan (sekä mikro- että makrokosmoksessa!). Jeesuksessa täydellistyi kuitenkin molemmat, mutta sen ajan maailma tarvitsi nimenomaan rakkauden kehittämistä, josta johtuen se sanoma on korostetummin esillä.\nSiispä jotta ihminen saisi ratkaistua hyvän- ja pahantiedon ongelman (joka on ihmisen tehtävä), olisi hänen kehitettävä sekä älyllistä että rakkaudellista puolta mahdollisimman tasaisesti. Tietysti olemme lienee yksilöllisesti taipuvaisia kulkemaan toista näistä poluista ensisijaisesti. Myös elämän/kehityksen vaiheet vaikuttanevat painotuksiimme, toisilla tietoisesti ja toisilla tiedostamatta.\nJulkaissut AA klo 23:53 Kategoriat Esoteeriset, Kaikki, Kristilliset\nKristillinen avain prinsiippeihin I


Viirus valittiin vuoden teatteriksi - Kulttuuri - Helsingin Sanomat\nViirus valittiin vuoden teatteriksi\nVoittajan valitsi finalisteista näyttelijä Seela Sella.\nHelsinkiläinen Viirus valittiin vuoden teatteriksi. Kuva on Viiruksen tämänkeväisestä esityksestä Gräset är mörkare på andra sidan. (KUVA: Stefan Bremer)\nJulkaistu: 9.3.2014 20:00\nVuoden teatteri 2014 on helsinkiläinen teatteri Viirus. Voittajan valitsi finalisteista näyttelijä Seela Sella. Hänen mukaansa Viiruksessa on aito syke.


kuulumiset – Kuningasmaista Sooloilua\nMulla on ollut pitkästä aikaa superpitkäloma. Tää on ollut ihan tarpeenkin kaiken rutistuksen keskellä. Ihanaa vaan levätä ja olla. Anatomian ja kemian tentit tosiaan tein tammikuun alussa.\nOli myös ihanaa käydä tekemässä meidän ihanassa kyläkaupassa – Hokassa – pari työvuoroa ja nähdä työkavereita!\nTuo 500 kilometrin matka kotiinkaan ei tunnu enää niin pahalta – samalla matkanvarrella saan näes hoidettua kaikkia ”pakolliset” kyläilyt, mm. kaverit, äiti, mummot. Viime kesänä vielä mietin kauhuissani, että miten jaksan ajaa muutama satakilsaa kasvattajan leirille, mutta nyt nuo ei tunnu missään! Kävin Suomessa nyt kaksi kertaa lomalla, ensin joululoman ja palasin uudeksi vuodeksi tänne, jonka jälkeen tajusin, että auto pitää katsastaa.. Oishan sen voinut tietty aiemminkin hoitaa!!\nTarton koiranäyttely 9-10.01.16\nMinä ei-näyttelyihminen pyörähdin poikien kanssa myös koiranäyttelyssä, koska se oli niin lähellä, pari kilsaa näyttelypaikalle. Mitään merkittäviä tuloksia ei tullut, Keijolla vielä tuomarin mukaan kesken eturinta ja liikkeet saa harmonisoitua (kas kummaa, pomppujänis!) ja Soolon kohtaloksi koitui korvat.\nLauantaina Keijo kuitenkin ERI1, SA ja PU4 tällaisella arvostelulla: ”Bit short bodied, very nice male head, bit narrow chest, correct topline, enough angulation, not enough round movement, not harmonic movement, bit loose in front on movement, excellent coat.” / Anna Kochan\nAgilityssä kilpaileminen Virossa, Viljandissa\nMulla on ollut pitkään kova hinku kilpailemaan, eikä syyttä suotta! Soololle ja mulle tuli melkein vuoden tauko kaikesta olosuhteiden pakosta. Nyt oli kuitenkin ihan huikea fiilis päästä tekemään yhdessä rataa kisoissa!\nIlmoittautuminen oli helppoa, se onnistuu www.agilitykoer.ee -osoitteessa ja samaan tapaan, kuin Suomessakin. Lisenssiä ei tarvita ja osallistumismaksutkin on huokeita Suomeen verrattuna :-). Kisoja täällä ei ainakaan näin talvella liikaa ole, mutta onneksi jotain kuitenkin! Osallistujia on jonkin verran vähemmän, mitä oon tottunut näkemään esim. Tampereen ja Jyväskylän kilpailuissa. Pääpiirteittäin kisat kumminkin oli samantyyliset. Ainut ero esim. tuloksissa oli se, että jos sait nopeen vitosen, niin saatoit voittaa sen nollan saaneen, jos se oli kamalan hidas!\nViljandiin oli noin vajaan tunnin mittainen matka kotoa, joten aika perus kisareissu tuli tehtyä, mihin oon tottunutkin. Soolo sai suomalaisella kisakirjalla kisata 2-luokassa. Keijo pääsi A0-luokkaan, joka on tarkoitettu koirille, jotka eivät vielä ole virallisissa kisanneet.\nSoolon kanssa oli ekalla radalla ihan mieletön agilityflow. Mä niin nautin joka hetkestä, minkä sain sen kanssa siellä viettää! Tuntu vaan niin siistiltä, rata sujui katkeamatta, mutta jokunen virhe sieltä otettiin rimoilta. Toinen rata oli kans huikea siihen asti, kunnes olin koiran laskeutumispaikan kohdalla ja törmättiin ja hyllytettiin samalla 🙂 Kolmannella radalla mulla loppui oma kunto (ai mitenniin oon käynyt salilla viimeiset 6kk?? ei näy missään?), enkä jaksanut enää raskaalla savi/maneesipohjalla juosta tarpeeksi. Soolo teki parhaansa, mutta se vaatii aikapaljon saattelua esteille, niin hyllytettiin sit sielläkin, kun mentiin joku hyppy väärinpäin.\nSoolon ratojen jälkeen oli jonkin verran taukoa, mutta kisapaikalla oli ihanaa, kun tulivat tarjoamaan mulle keittoa ja leipää pitkän päivän takia <3. Keijo repäisi menemään vauhdilla omassa luokassaan ja voitti luokkansa 5.41m/s etenemällä. Toisella radalla sujahti mun mokan takia väärälle hypylle, hups 😉 Seuraavat kisat onkin kotikaupungissa ja meidän koulun maneesissa helmikuun alussa. En malta odottaa!\nKeijo ottaa melko rennosti ihmisvilinässä, hengaillaan loppukesästä keskustan terassilla 🙂\nps. päivitin pitkästä aikaa suurimman osan sivuistamme ja pientä muokkausta sivujen ulkoasuun. 🙂\nKirjoittaja evieJulkaistu 27.1.2016 Kategoriat agility, Kilpailut, näyttelyt, YleinenAvainsanat agility, kilpaileminen ulkomailla, kilpailut, kisat, kuulumiset, näyttely, tartto, viroJätä kommentti artikkeliin agilitykilpailut virossa, Tarton koiranäyttely ja lomalaisen kuulumisia!


🚗 Kathmandu Tribhuvan Lentokenttä auton vuokraus 1006 EUR / 1169 USD per viikko\nAuton vuokraus Kathmandu Tribhuvan Lentokenttä\nKathmandu Tribhuvan Lentokenttä Auton vuokraus\nHalvat autonvuokraus Kathmandu Tribhuvan Lentokenttä\nRentalcargroup.com tarjoaa autonvuokrausta yli 35 000 paikkakunnalla, kaikilla tärkeimmillä lentoasemilla ja kaupungeissa ja rautatieasemilla. Tämän sivun alapuolella näet kartan kaikista autovuokraamoista, joiden kanssa työskentelemme Kathmandu Tribhuvan Lentokenttä.\nKuinka valitsen täydellisen autonvuokrauksen kohteessa Kathmandu Tribhuvan Lentokenttä\nLentoon Kathmandu Tribhuvan Lentokenttä monet autovuokraamot tarjoavat erilaisia autoja, tavallisista pienistä autoista isoihin maastoautoihin, Rentalcargroup.com on helpottanut sinua, voit suodattaa tulokset vain, jos etsit maastoautoa, jonka napsautat maastoauto Ja näet kaikki maastoautot, joista voit valita. Lisäksi voit nähdä, onko SUV taattu 4 * 4 koska kaikki maastoautot ovat taatusti 4 * 4.Â\_r\_nJos haluat saada taatun dieselauton, käytä vain suodatindiesel-autoamme ja saat taatusti dieselauton\nAja vuokra-autoasi Kathmandu Tribhuvan Lentokenttä\nAjaminen kaupungissa Kathmandu Tribhuvan Lentokenttä vuokra-auton avulla voi olla haastavaa, muttei mahdotonta. Se on hyvä tapa liikkua, mutta suosittelemme tutustumaan paikallisiin liikennesääntöihin, sillä ne saattavat vaihdella sen mukaan, mitä olet tottunut. Muista, että ruuhka-aikana liikenne voi olla melko tiheä, ja se voi kestää kauemmin ennen kuin pääset määränpäähän.\nLähellä Kathmandu Tribhuvan Lentokenttä\nAutonvuokrausyritykset Kathmandu Tribhuvan Lentokenttä\nSixt Kathmandu Tribhuvan Lentokenttä\nKathmandu Tribhuvan Lentokenttä Tiedot\nSaapumiset / lähdöt Kathmandu Tribhuvan International Airport\nKoodi IATA: KTM\nLentoyhtiöiden lentoyhtiöt Kathmandu Tribhuvan Lentokenttä\nKatso viimeiset 5 asiakasarvostelusta. Asiakkaamme arvioivat Kathmandu Tribhuvan Lentokenttä autovuokraamon keskimäärin 0.00 0: n perusteella.


Únětice-kulttuuri – Wikipedia\n(Ohjattu sivulta Uneticen kulttuuri)\nEri samanaikaisten kulttuurien levintä varhaispronssikaudella. Únětice-kulttuuri on merkitty numerolla 4.\n1.2 Muinainen ympäristö ja sen ilmasto\n1.6 Kulttuurin loppuminen\n1.7 Muita samanaikaisia kulttuureja\n2.2 Metallit, sen valmistus ja tuotantoketjut\n2.3 Muut tuotteet\n3 Esineellinen kulttuuri\n3.2 Työkaluja ja aseita\n4.2 Sosiaalinen eriarvoisuus\n4.3 Sotilaiden tarve ja armeijat\nNimitystä ”Úněticer Kultur” käytettiin enismmäisen kerran vuonna 1910 kirjassa ”Handbuch der Tschechischen Archäologie”, jonka tšekkiläiset arkeologit Lubor Niederle ja Karel Buchtela kokosivat. He nimesivät kulttuurin ensimmäisen löytöpaikan mukaan, joka oli Prahan pohjoispuolella sijaitseva kylä Únětice. Sieltä löytyi vuonna 1879 Holý Vrchin kukkulalta yli 50 hautaa, jotka sijoittuivat Únětice-kulttuurin klassiselle kaudelle.[a]\nMuinainen ympäristö ja sen ilmastoMuokkaa\nKulttuurin asuinalueet sijaitsivat pääosin Elbe-joen ja sen sivujokien valuma-alueella. Seutu muodostuu valuma-alueen alavista ja loivapiirteisistä laaksoista, joissa sedimenteistä muodostuva lössimaa on maatalouden kannalta hedelmällistä. Elben kuuluisin alue on Böömi. Alueella sijaitsee kuitenkin myös kallioisia vuoria, kuten Thüringenin ylänkö, Erzgebirgen vuorijono ja Sudeettien vuoristo, joiden korkeudet yltävät lähes kilometrin korkeuteen. Vuoriset alueet ovat silloin olleet metsien peitossa eivätkä ne ole kelvanneet viljelyyn. Niissä harjoitettiin kuitenkin kotieläinten, kuten vuohien ja lampaiten, paimentamista.\nAlueen ilmasto on ollut pronssikaudella leuto ja siellä on satanut melko tasaisesti vuoden ympäri. Vuotuinen sademäärä on vaihdellut 450–1030 millimetrin välillä. Runsaimmat sateet ovat tulleet heinäkuussa ja pienimmät helmikuussa. Talvella lumisateet ovat alkaneet marraskuussa, mutta alavilla mailla on tuuli puhaltanut lumet pois. Hitaasti virtaavat joet ovat talvella jäätyneet, sillä talven keskilämpötila on ollut −5 astetta. Kesällä alueen keskilämpötila on noussut +20 asteeseen. Vuorien nopeajuoksuiset joet eivät ole jäätyneet, mutta runsaamman lumentulon seurauksena ne ovat talvella kuivuneet vähiin, kun taas keväisin ne ovat lumien sulaessa tulvineet, alankojen joet mukaan lukien.\nAlue on kuulunut Keski-Euroopan kasvuvyöhykkeeseen ja lössimaiden kasvillisuus on ollut vehreää. Alueella ovat vuorotelleet ruohotasangot ja lehtipuumetsiköt. Subboreaalisella kaudella ovat tammi–pyökki-metsät olleet alavilla mailla vallitseva biotooppi, mutta korkeammalla vuorilla olivat vallitsevana pihtametsät. Niiden ylläpitämään eläimistöön on kuulunut suurnisäkkäistä muun muassa saksanhirvi, metsäkauris, alkuhärkä ja villisika. Näitä kaikkia on metsästetty.\nKulttuuriryhmien perinteiden sekoittuminen on käynnistynyt, kun lännestä päin oli saapunut kellopikarikulttuurin väestöä harvaan asutulle nuorakeraamisten ryhmien alueelle nykyisen Böömin ja Määrin alueille. Molemmat olivat jo käyttäneet kuparimetallia ja osasivat valmistaa siitä erilaisia esineitä. He ovat oppineet lisää metallurgian taitoja kaakossa päin Balkanin niemimaalla ja Karpaattien vuoristossa asuvilta ryhmiltä, josta oli tullut joko kulttuurista vaikutusta ja/tai myös väestöllistä lisäystä. Kohtaaminen oli ollut hedelmällistä ja siitä on muodostunut uudenlainen kulttuuriryhmä, jonka elämäntapa ja arkeologinen jälki on erottunut selkeästi alueen muista kulttuuriryhmistä. Nämä keskenään tiivisti vaikuttaneet kymmenen alueellista ”heimoa” sijaitsivat maantieteellisesti erillään toisistaan, mutta niillä on ollut paljon yhteistä keskenään. Siksi tätä ryhmää alettiin 1900-luvulla pian kutsua Únĕticen kulttuuriksi.\nMiten väestöjen liikkeet alueiden välillä ovat voineet olla mahdollisia, saattaa valottaa seuraava Anna Pokuttan esimerkki. Puolan Sleesiassa alkuperäinen väestö oli kutistunut jostakin syystä voimakkaasti 2200–2000 eaa., jolloin sinne alkoi muuttaa sen ulkopuolelta uutta väestöä. Alueen sen aikaisista haudoista löydettyjen vainajien isotooppitutkimusten mukaan noin 40 % heistä oli syntynyt alueen ulkopuolella ja oli siirtynyt sinne myöhemmin. Heitä saapui Sleesiaan muun muassa nykyisten Saksan, Tšekin, Unkarin ja Ruotsin alueilta. Hän ehdottaakin, että siirryttäessä neoliittiselta kivikaudelta varhaispronssikauteen, on aikakauteen liittynyt samalla laajoja väestönliikkeitä. Paikalliset heimot ovat siis saaneet rinnalleen maahanmuuttajia, joihin he ajan mittaan ovat sulautuneet.\nAinakin Saksassa Únětice-kulttuurin yhteistöt näyttävät esiintyneen yksittäisinä saarekkeina, joiden välisiltä alueilta heistä ei ole löydetty mitään jälkiä. Näitä saarekkeita voidaan pitää heimoalueina ja ne ovat vakiintuneet suotuisille viljelyalueille. Kulttuurin keskusalue on alkujaan sijainnut Määrin varhaisella metallurgia-alueella, joka on sen jälkeen laajentunut nykyisen Tšekin Böömin alueelle, itäisen Etelä- ja Keski-Saksan sekä eteläisen Länsi-Puolan alueelle. Kulttuurialue on ulottunut lopulta myös eteläiseen Pohjois-Saksaan, Pohjois-Itävaltaan ja Länsi-Ukrainaan. Kulttuurin klassisella kaudella siitä on tunnistettu kymmenen paikallista ryhmää: Böömin ryhmä, Määrin ryhmä, Slovakian ryhmä, Ala-Itävallan ryhmä, Keski-Saksan ryhmä, Ala-Saksin ryhmä, Ala-Lausitzin ryhmä, Sleesian ryhmä, Suur-Puolan ryhmä (Kościan) ja Galitsian ryhmä. Nykyisten Tšekin ja Slovakian alueilta tunnetaan noin 1 400 arkeologista löytöpaikkaa, Puolasta 550 löytöpaikkaa ja Saksasta 500 löytöpaikkaa.\nÚnětice-kulttuuria edelsi kellopikarikulttuuri ja nuorakeraaminen kulttuuri, joiden sulautumana sitä pääasiassa pidetään, ja sitä seurasi tumuluskulttuuri, jonka näkyvimpiä tunnusmerkkejä olivat suuret maantäytteiset kumpuhaudat. Kulttuurin periodeja on totuttu jakamaan monella eri tavalla. Paul Reinecke jakoi sen periodeihin A1 ja A2 esinelöytöjen perusteella seuraavasti:\nperiodi A1: 2300–1950 eaa.: kolmiomaiset tikarit, laakakirveet, kiviset rannesuojat, piikiviset nuolenkärjet\nperiodi A2: 1950–1700 eaa.: metallikahvaiset tikarit, reunuskirveet, tikarikirveet, pyöreäpäiset neulat, pronssiset rannerenkaat\nOn olemassa muitakin tapoja jaksottaa sen eri kulttuurivaiheita, joista osa on taulukoitu alla:\nÚnětice-kulttuurin periodisointia Saksassa, Tšekissä ja Slovakiassa [b]\nkalkoliittisen kauden loppu (A0) 1. proto-Únětice Ia Ib vanhempi Únětice 1 2300–2000 eaa.\n3. keski-Únětice II 2\n4. esiklassinen Únětice\nvarhaispronssikausi A1 5. klassinen Únětice III nuorempi Únětice 3 2000–1800 eaa.\nA2 6. jälkiklassinen Únětice 1800–1700 eaa.\nkeskipronssikausi B2 Tumuluskulttuuri (läntinen osa), Trzciniec-kulttuuri (itäinen osa)\nKulttuurin äkillinen katoaminen arkeologisesta löytöaineistosta on ollut aina arvoitus ja sen syistä käydään edelleen akateemista väittelyä. Lopullista yksittäistä syytä siihen ei toistaiseksi tunneta, vaikka sen katsotaan häviävän muutaman vuosikymmenen aikana. Eräs teoria on, että syy kulttuurin loppumiseen olisi johtunut pronssituotannossa syntyneisiin häiriöihin. Louhittavan tinan loppuminen voisi olla yksi syy, sillä myöhemmissä kulttuureissa hyödynnettiin tinan hankinnassa pääasiassa ulkomaisia lähteitä, kuten esimerkiksi sen tuontia Britannian Cornwallista. Toinen syy olisi poltettavan puun loppuminen, kun asuinalueiden ympäristöstä puuvarat olisi hyödynnetty loppuun. Pronssin valmistus vaatii runsaasti lämpöenergiaa ja korkean lämpötilan, joiden saavuttamiseksi ainoa käyttökelpoinen tapa on ollut puuhiilen polttaminen. Tuotetun pronssin vähentyessä, kulttuurialueet ovat jääneet sivuun tärkeiltä kauppareiteiltä, jotka ovat kulkeneet lännempänä kuin aikaisemmin. Myös väestön kasvu ja sen ruokahuolto ovat saattaneet olla vaikeuksissa.\nKulttuurin loppuvaiheet vaikuttavat olleen dramaattisia. Anna Pokuttan tutkimuksien tulokset Sleesian alueelta viittaavat alueen äkillisen väestökatoon. Hän ei ole löytänut yhtään luurankoa aikaväliltä 1740–1670 eaa. Lisäksi monet kuolleista on haudattu samaan aikaan, mikä viittaa alueen suureen kuoleisuuteen. Eräissä yhteyksissä on ehdotettu Santorínin tulivuorenpurkausta katoamisprosessin käynnistäväksi tapahtumaksi, joka olisi romahduttanut tuotannon rakenteet ja samalla aiheuttanut myös nälänhädän. Tätä teoriaa ei kuitenkaan hyväksytä yleisesti, sillä tapahtumien päiväykset eivät kohtaa.\nVaikka syytä kulttuurin katoamiseen ei tiedetä, tuli sen tilalle lyhyessä ajassa uusia pitkäikäisiä kulttuureja. Únětice-kulttuurin länsiosaan muodostui tumuluskulttuuri (1600–1200 eaa.), jonka tunnusmerkkeinä ovat olleet suuret hautakummut, ja alueen itäosaan muodstui Trzciniec-kulttuuri (1900–1200 eaa.).\nMuita samanaikaisia kulttuurejaMuokkaa\nKoska Úněticen oma kultturialue on sisältänyt laajoja asumattomia alueita, on sillä ollut myös sen naapuriväestöihin sekä lyhyitä että pitkiä välimatkoja. Úněticen pohjoispuolella ja Skandinavassa on elänyt neoliittisen kivikauden loppuvaiheiden väestöryhmiä, jolle toimitettiin satunnaisesti kuparia. Luoteessa on asunut maata viljeleviä kellopikarikulttuurin ryhmiä ja sen länsipuolella on elänyt pieniä nuorakeraamisia ryhmiä (tansk. Enkeltgravskultur tai saks. Einzelgrabkultur, Riesenbecher). Koillisessa Itämeren rannoilla on sijainnut muun muassa Płonian ryhmiä ja Iwno-kulttuurialue, ja idässä on sijainnut laaja Mierzanowic-kulttuuri. Etelässä sijaitsevat Alpit, joka on ollut tiheämmin kansoitettu. Alppien luoteispuolella on sijainnut Adlerbergin kulttuuri, pohjoispuolella Pohjois-Alpin pronssikauden ryhmät, Straubingin ryhmät, Unterwölblingin ryhmät, kaakkoispuolella Wieselburgin kulttuuri, ja kauempana kaakossa Pannoniassa Nitran kulttuuri, Kisapostagin kulttuuri, Nagyrévin kulttuuri ja Hatvan kulttuuri.[c]\nLähes kaikki kulttuuripiirin ihmiset ovat tavalla taikka toisella osallistuneet elintarvikkeiden tuottamiseen. Jos neoliittisella kivikaudella on karjanhoito ja eläinten paimentaminen ollut tärkeä lisä keräilyllä, metsästyksellä ja kalastuksella hankittuun ravintoon, on tämä suhde kääntynyt pronssikaudella päinvastaiseksi. Pronssikauden alussa painopiste siirtyi eläinravinnon omakohtaiseen tuottamiseen, kun metsästyksen ja kalastuksen merkitys väheni. Ravintolisää on saatu metsästämällä suurnisäkkäitä ja pienriistaa, sillä niiden luita on löydetty asuinpaikkojen tunkioilta. Kalastus on ollut mahdollista niillä maatiloilla, jotka sijaitsivat järvien ja jokien läheisyydessä. Tunkioista löytyneet jäänteet jokisimpukoista, kilpikonnista ja kalasta kertovat tästä. Kotieläimiä, ovat olleet lammas, vuohi, nauta, sika, koira ja hevonen, kasvatettiin moneen tarkoitukseen. Koiraa lukuun ottamatta näiden luita löydetään asuinpaikkojen tunkioista. Hevosen luut ovat näistä harvinaisimmat, sillä hevosia on käytetty työ- ja vetoeläiminä. Kun eläintä on kasvatettu, sitä on mahdollisuuksien mukaan lypsetty ja maito käytetty ravintolisänä. Tästä on todisteena tietynlaiset astiat ja siiviltät, jotka on valmistettu keramiikasta. Aikaisemmin vaatteet kudottiin pellavasta, mutta pronssikaudella alettiin kasvattaa pitkäkarvaista lammasrotua, jonka villa sopi kankaiden kutomiseen. Lopulta varhaispronssikauden lopussa kaikki vaatteet on valmistettu villasta. Kun eläimet ovat käyneet hyödyttömäksi, ne on teurastettu ja niistä on saatu vielä lihaa ja muita elintarvikkeita, taljoja ja nahkaa sekä luita. Vaikka varhaispronssikaudella ovat metalliesineet alkaneet yleistyä, on niiden rinnalla käytetty aluksi vielä kivi- ja luutyökaluja. Metallin myöhemmin yleistyttyä ovat kivityökalut käyneet harvinaisiksi. Hevosen suuri arvo on liittynyt sen työkykyyn. Haudoista on löytynyt ratsastamiseen tarkoitettuja suitsia, mutta on myös epäsuoria viitteitä kärryjen käyttämisestä. Hevosella on myös voitu aurata peltomaata.\nKasvien viljelyä varten oli raivattu pienialaisia peltopalstoja, joissa on viljelty esimerkiksi viljaa. Helposti viljeltyjä lajeja ovat olleet emmervehnä ja ohra (kaksi- ja kuusirivinen), jotka ovat sopineet parhaiten alueen ilmastolle. Pienempiä määriä, mutta yleisesti viljeltyjä, ovat olleet papu, hirssi ja linssi. Villikasvien käytöstä ravintona ei ole todisteita. Ruoan säilyttämiseen ja juomien käsittelyyn on käytetty runsaasti erilaisia astioita. On esitetty, että ainakin simaa juotiin yleisesti. Se valmistettiin antamalla hunajaveden käydä alkoholipitoiseksi juomaksi.\nMaataloudessa on kulttuurivaiheen alkuvaiheessa otettu käyttöön maan lannoittaminen, kuten Anna Pokutta selvittää tutkimuksessaan. Lannoitteena käytettiin eläinten lantaa, joka on ilmeisesti kerätty talteen laidunalueilta. Sleesiassa se tapahtui noin 2000 eaa. tienoilla. Hän on tämän jälkeen havainnut väestömäärässä selvää kasvua ja sanoo sen johtuvan maatalouden tuottavuuden kasvusta. Lannoittaminen on levinnyt koko kulttuuripiirin alueelle varsin lyhyessä ajassa, joka on kestänyt arviolta 2–3 sukupolvea.\nMetallit, sen valmistus ja tuotantoketjutMuokkaa\nIhmiskunnan kulttuurikausissa siirtyminen kivikaudesta metallikauteen on tapahtunut metallin, yleensä kuparin, käyttöönoton muodossa. Vaikka metallikauden alussa kivikautinen elämäntapa on säilynyt ennallaan, on pian opittu tuottamaan eri metalleja kivestä ja käsittelemään niitä eri tavoin. Kun metallia oli ollut niin paljon, että sitä on voitu jakaa lähes koko väestölle, se on vaikuttanut väestöjen tekniseen kehitykseen ja sitä kautta myös jokapäiväiseen elämänmenoon. Keski-Euroopassa kellopikarikulttuurin ja nuorakeraamisen kulttuurin kuparinkäsittelytaito yhdistettynä itäiseen Balkanin niemimaan ja Karpaattien vuoristoalueen pronssinvalmistustaitoon (alkoi jo 3000 eaa.) on käynnistänyt nopean teknisen kehityksen, jolla on ollut suuri vaikutus sekä yhteisöjen sosiaaliseen kehitykseen että ympäristön muuttumiseen. Uusi kehitysaskel metallurgiassa on otettu silloin, kun tinaa opittiin sekoittamaan kuparin joukkoon ja valmistamaan näin tinapronssia. Tällä pronssilla oli paremmat käyttö- ja käsittelyominaisuudet kuin puhtaalla kuparilla. Kehitystä on kiihdyttänyt tietotaito löytää ja tuottaa tinaa omalta lähialueelta. Tämä oivallus on antanut Úněticen kulttuurille etulyöntiaseman useiksi sadoiksi vuosiksi eteenpäin Keski-Euroopan alueella. Metalliesineiden lukumäärä arkeologisessa löytöaineistossa on kasvanut varhaispronssikauden loppua kohti siitäkin huolimatta, että sitä on samalla myyty runsaasti eri ilmansuuntiin muiden yleellisyystuotteiden saamiseksi tilalle.\nVieläkään ei ole tutkittu tarkemmin sitä, mistä pronssituotantoon saadut metallit ovat olleet peräisin. Nykyään tiedetään, että kuparin malmioita esiintyy Erzgebirgen alueella aivan maan pinnassa niin, että niitä olisi pystynyt hyödyntämään jo kalkoliittisella kaudella. Metallin louhimisesta sieltä ei kuitenkaan ole löytynyt todisteita. Tiedetään myös, että Únětice-kulttuurin jälkeisenä aikoina kuparia tuotiin Itä-Alpeilta ja Harz-vuoristosta harkkometallina, joten miksi näin olisi toimittu, jos oman alueen malmit olisi olleet tunnettuja? Kupari on siten ollut ainakin alussa tuontimetalli. Tinamalmiot ovat maailmassa vieläkin harvemmassa. Silloiset tuottoisat eurooppalaiset tinamalmiot sijaitsivat Britannian Cornwallissa, Iberian niemimaalla, Erzgebirgessa ja Ranskan keskiylängöllä. Únětice-kulttuurin hankkima tina on siksi voinut olla peräisin sekä Erzgebirgesta että Cornwallista, jonka väestön kanssa on käyty ahkerasti kauppaa. Tinaa ei ole ilmeisesti louhittu Erzgebirgen kalliosta kovinkaan paljon, sillä se on ollut helppo kaivaa jokien sedimenteistä, missä on ollut kalliosta rapautunutta painavaa kassiteriittiä. Sedimentit on voitu vaskata, sillä ominaispainoltaan raskas kassiteriitti olisi erottunut siitä helposti. Aikaisimmat havainnot Erzgebirgen tinan louhimisesta suoraan kalliosta ovat vasta 1200 eaa. jälkeen.\nPronssin valmistuksessa on käytetty puuhiiltä, jonka avulla malmia voitiin lämmittää riittävän kuumaksi. Kuparimalmi vaatii 1 089 celsiusastetta pelkistyäkseen. Yhden kilon kuparin tuottamiseksi tarvitaan vähintään 20 kilogrammaa puuhiiltä eli 120 kilogrammaa tukkipuuta. Tinan pelkistäminen ja sulattaminen kuparin joukkoon on tämän jälkeen vaatinut lisää puuhiiltä. Samoin kallion mahdollinen louhiminen tulen avulla on myös vaatinut runsaasti puuhiiltä. Arkeologit ovatkin yrittäneet arvioida, kuinka nopeasti alueen puuvaroja oli kulutettu, sillä varsin todennäköisesti alueen puuvaroja on ylikulutettu.\nPronssituotteiden tuotannossa eräs kriittinen raaka-aine on tosiaan ollut puuhiili. Sen tuottamiseen on täytynyt erikoistua suuri joukko ihmisiä. Lisäksi puuhiilen kuljetukset metallipajoihin on vaatinut hevosrattaita ja kuljettajia sekä teitä. Toisaalta tinahankintaan on tarvittu siihen erikoistuneita ihmisiä. Sitä on keräilty, kuljetettu ja valmistettu, mikä on vaatinut oman työvoiman. Kuparin hankinta on ollut vastaavan suuruinen työurakka. Suuri osa valmistetuista tuotteista oli aluksi koruja ja kodintarvikkeita hyvin maksaville asiakkaille. Heidän tarpeensa ovat olleet prestiisiesineiden loistokkuus ja käyttömukavuus. Esineiden valmistaminen on alkanut valinmuotin tekemisellä kivestä. Vahavalumenetelmää ei silloin ole tunnettu täällä. Tähän ovat kelvanneet pehmeät kivilajit, jotka ovat kestäneet suuria lämpötilan muutoksia. Oma tuotanto on levinnyt koko kulttuurialueelle ja vain pieni osa arkeologisesta aineistosta on tuontiesineitä muualta. Kuitenkin muuallakin on käyty, sillä valmistettuja esineitä on toimitettu eteenpäin kaukokaupassa, joka on suuntautunut sekä pohjoiseen että etelään, aina Välimerelle asti. Kaukokaupassa ovat hevosrattaat ja veneet olleet tärkeimmät kulkuvälineet. Kauppiaiden turvallisuus varmistettiin aseistetuilla vartijoilla, jotka kulkivat heidän mukanaan. Tutkijat ovat tulleet siihen tulokseen, että vaikka suurin osa kultturipiirin väestöstä on toiminut ravinnon perustuotannossa, on heidän rinnallaan ollut väkeä metallituotantoon liittyvissä palvelu- ja tuotantotehtävissä. Heidän työpanoksensa on saattanut olla joko kokoaikainen tai osa-aikainen.\nKoska hajonneet pronssiesineet on voitu sulattaa uusien esineiden tekemiseksi, on ajan esinetyyppien tutkimiseksi löydettävä tästä kierrosta poistuneet esineet. Niitä onkin löydetty vainajien haudoista, jonne esineitä laitettiin hauta-antimiksi. Toisinaan on löytynyt maakätköjä, johon on piiloitettu useita esineitä turvaan ryöstelijöiltä. Myös kosteikkoihin pudotetut esineet, niin sanotut vesiuhrit, ovat löytyessään valottaneet esinetuotannon kirjoa. Hauta-antimet ja maakätköt ovat sisältäneet aseita tai työkaluja (taltta, kirves, tikari ja talso), koruja (vaateneula) tai koristelevyjä (metallia).\nSuurin osa työkaluista, välineistä ja astioista valmistettiin puusta, luusta, nahasta, kaislasta ja monesta muusta raaka-aineesta. Villa syrjäytti pellavan vaatteiden raaka-aineena, mikä näkyy löytöaineistossa langan- ja kankaantekovälineinä. Maitoa ja mahdollisesti simaa juotiin paljon, minkä vuoksi kaatokannuja ja juoma-astioita valmistettiin paljon. Korut valmistettiin luusta, metallista, kotiloista, simpukoista ja fajanssista. Helmiä ja riipuksia valmistettiin hienorakeisesta kivestä, jota tuotiin Itämeren ympäristöstä. Meripihka on ilmeisesti ollut kallista tuontitavaraa, mutta se on siitäkin huolimatta levinnyt koko kulttuurialueelle.\nÚněticen kulttuurin kauppiaat käynnistivät aluksi kauppareitin, joka hyödynsi läpikulkureittiä Puolan kautta. Sen ääripäät olivat pohjoisessa Itämeren ja Pohjanmeren rannikkoalueet ja kaukana etelässä Välimeren rannikot. Etelässä sijaitsi tärkeän Mykenen kulttuurin kauppalaivastot, joilla oli Välimerellä laaja kauppaverkosto. Pohjoisessa tärkeitä asiakkaita löytyi Ison-Britannian Wessex-kulttuurissa ja Etelä-Skandinavian Tanskan ja Skånen alueilla. Tätä ajatusta tukee esimerkiksi meripihkan levintä. Se on ollut peräisin Puolan, Tanskan ja Britannian rannikoilta ja sitä tavataan runsaana Úněticen kulttuurin alueilta, Pohjois-Alpeilta, Ranskan Välimeren rannikolla ja Wessexistä.\nLänsi-Puolassa on ollut erilaisia heimoalueita, joihin oli Úněticen väestöllä vain rajoitettu pääsy. Esimerkiksi Iwono-kulttuurin alueilla ei ole lainkaan Úněticen esineistöä haudoissaan, mikä saattaa merkitä sitä, etteivät naapurit käynneet kauppaa keskenään. Tämä on erikoista, sillä kauppareitit ulottuivat muuten Välimerelle ja Tanskaan asti. Itä-Puolassa sijaitseva Mierzanowicen kulttuuri tuotti oman pronssiaan 400 vuoden ajan, mutta ei kaupannut sitä muualle. Alueen kauppapolitiikassa on vielä paljon tutkittavaa.\nEsinelöytöjä Úněticen hautakalmistosta\nTynnyrimäisiä ruukkuja maakätköstä Döbelnin Mastenista\nPitkiä kulhoja Wiedemarin Serbitzistä\nKaatokannu, korvallinen juomakuppi ja pieni kuppi; Dresden-Kauschasta\nKorvallinen juoma-astia Kreinasta\nTyökaluja ja aseitaMuokkaa\nReunuskirveitä spiraalisen rannerenkaan sisällä, maakätköstä Bannewitzin Cunnersdorfista\nSuuri ja koristeltu loistokirves, joka on muodoltaan laakakirves. Löydetty Mügelnin Schwetasta.\nTikari, eteläpommerin tyyppiä, Dresden-Briesnitzistä\nTikarin terä kiinnitysniitteineen päällikköhaudasta Leubingenista\nTikarikirveiden teriä; maakätköstä Groß Schwechtenistä\nTikarikirves pronssivarrella; Puolan Mierzeszynista\nKaularenkaita (torque) ja käsikenkaita maakätköstä Chemnitzin Riesasta\nSpiraalisia rannekoruja; Kyhnasta\nKaulaketjun helmiä, jotka ovat emaloitua kiveä (fajanssi); Dresden-Kauschasta\nKaulanauhan koristespiraaleja ja meripihkaa; Kyhnasta\nHiusrengas, Brnon Tuřanyista\nVaateneula kullasta; päällikköhaudasta Leubingenista\nKäsirengas kullasta; päällikköhaudasta Leubingenista\nSpiraalisormuksia kullasta, Prahasta\nLyöntikirves reikäkirveenä; päällikköhaudasta Leubingenista\nHalkaisukirves; päällikköhaudasta Leubingenista\nViisisivuinen reiällinen lyöntikirves; löydetty Thüringen Kalbsriethista\nTyökirves Derfflinger Hügelistä\nKivikauden neoliittinen elämäntapa jatkuu pronssikaudellakin eli ihmiset ovat asuneet pienissä taloissa, johon on mahtunut perhekunta apulaisineen. Kylässä on ollut useita taloja ja ne ovat sijainneet lähellä toisiaan muodostaen pihapiirin, jonka pinta-ala on ollut alle hehtaarin suuruinen. On arvioitu, että kylän asukasluku on ollut alle 100 ihmistä. Kylät ovat olleet melko samanlaisia ja niitä on sijainnut pari kolme saman puron tai joen varrella olevassa viljavassa laaksossa, isompien virtavesien varsilla kyliä on ollut enemmän. Kylä on tarvinnut pienimuotoisten peltopalstojen rykelmille enintään muutaman hehtaarin tilaa, mutta kotieläinten laitumet ovat vaatineet enemmän tilaa. Viljely on tarvinnut kuivaa maata, mutta laitumet ovat voineet olla soiden ja virtavesien tai järvien rannoilla. Myös korkeammalla vuorten rinteillä on paimennettu pienempiä kotieläimiä kuten lampaita ja vuohia. Kylien lisäansiot ovat tulleet enimmäkseen käsitöistä, jonka ylijäämää on kaupattu eteenpäin. Talojen pohja on ollut suorakulmion muotoinen ja sen ulkomitat ovat olleet keskimäärin 10 metriä pitkä ja 4–5 metriä leveä. Taloissa on ollut paalujen varaan tuettu katto, jossa kateaine on ollut orgaanista materiaalia kuten esimerkiksi ruokoa. Seinien ulkopinta on ollut oksista ristikoksi punottua seinää, joka on tiivistetty täyttämällä se plastisella materiaalilla, kuten esimerkiksi savella tai sekoitemullalla (engl. Wattle and daub). Lattia on ollut maanpinnan korkeudelle jätetty maalattia. Tiedetään myös joitakin taloja, joiden lattia on kaivettu maanpinnan alapuolelle. Niiden rakenne ja käyttötarkoitus on selvittämättä. Taloissa on yleensä ollut väliseinä tai kaksi. Nissä on joskus sisäisiä rakenteita kuten esimerkiksi varastokuoppa, uuni tai kuoppaliesi. Kylän eri rakennukset eivät ole löydetyn esineistönsä puolesta poikenneet toisistaan merkittävästi. Piha-alueella on löytynyt varastokuoppia, uuneja, sulatusuuneja ja pieniä savipintaisia oleskelualueita.\nKylien verkostoitumisessa on kuitenkin edetty kivikautta pitemmälle. On ollut kyliä tai asuinpaikkoja, joiden sijoittumiseen on käytetty muita kriteerejä kuin ravinnontuotanto. Osa näistä on sijainnut mäkien päällä, ne ovat olleet linnoitettuja aidalla ja/tai maavallilla sekä ne ovat olleet pysyvästi asuttuja. Tällaisia maatiloja tai kyliä on löydetty kustakin suuresta laaksosta 1–2. Näiden asukkailla on ollut arjessa enemmän metallia käytettävissään ja näiden hautaukset ovat sisältäneet parempia hauta-antimia. Näillä paikoilla on myös harjoitettu useammin taidokasta metallintuotantoa, näiden asukkaat ovat ilmeisesti kontrolloineet metallikauppaa ja he ovat ehkä olleet myös poliittisesti vaikutusvaltaisia. Useimmat tällaiset asuinpaikat ovat olleet pieniä (alle 0,5 hehtaaria).\nNiillä vainajilla, joiden hautoihin laitettiin hauta-antimia, on antimien määrä ja arvo ollut keskimäärin suurempi miesten haudoissa kuin naisten haudoissa. Esimerkiksi kaulakorut olivat miehillä useimmin metallisia raskaita kaularenkaita (torque), kun taas naisilla ne oli valmistettu usein orgaanisesta materiaalista. Naisten korut ovat yleensä olleet kaulanauhoja, joissa koristeina käytettiin putkimaisesti kiedottuja pronssispiraaleja, erilaisia kotilon- ja simpukankuoria tai emalimaisia kivihelmiä. Sukupuolilla oli selkeämpi työjako kuin on ollut alueen kivikautisilla kulttuureilla. Miesten hauta-antimissa näkyy sellaisia työkaluja ja aseita, joita on tarvittu taistelemisessa, paimentamisessa, metsästämisessä ja muissa kaukana kotoa suoritettavissa tehtävissä. Naiset ovat pysytelleet tiiviimmin kylässä tehden siellä kotiaskareita.\nVaikka kyläyhteisöt ovat olleet pieniä, näkyy niissä yksilöiden välillä myös selkeä jako heidän sosiaalisen statuksensa mukaisesti. Korkeampi status ilmaistiin varallisuuden suuruuden mukaisesti esimerkiksi paremman pukeutumisen, välineistön laadun ja korujen avulla. Suuri osa asukkaista on haudattu ilman näitä statuksen mukaisia arvomerkkejä, kun taas ne harvat korkean statuksen omaavat henkilöt ovat saaneet hautoihinsa rikkaammat antimet. Vaikka kulttuurin myöhäisemmässä vaiheessa kaikilla ihmisillä on ollut varaa metalliesineisiin, on niiden laadussa ollut silloinkin suuria eroja. Se näkyy löydettyjen esineiden koristelussa, työn laadussa, metallin tyypissä sekä kaukokaupassa saatuina ylellisyyshyödykkeinä. Kulta ja hopeaesineitä on ollut vain kaikista korkea-arvoisimmilla vainajilla. Statuserot ovat näkyneet samansuuntaisina myös lasten haudoissa.\nOn ehdotettu, että statushierarkia on liittynyt valta-asemaan, joka on ollut 1–2-portainen. Alamaisten yläpuolella on ollut johtajia ja ehkä johtajilla on vielä ollut suurempi johtaja. Kyläyhteisöt eivät siten ole olleet autonomisia, vaan niiden välillä on verkoston lisäksi ollut lisäksi alisteisia suhteita. Näiden suurien johtajien asemapaikat löytyvät heidän hautojaan tutkimalla. Rikkaita hautoja on löydetty esimerkiksi Leubingenissa, Helmsdorfissa ja viimeaikaisena Bornhöckin hautakumpu Dieskaun läheltä. Johtajien etuuksiin on ilmeisesti sisältänyt oikeus omaan osuuteen kaukokaupasta saataavasta varallisuudesta. Vaikka kulttuurin väestöä on pidetty aiemmin rauhanomaisina, ei voida vielä sulkea pois johtajien sotilaallinenkin valta. Heidän asuinalueiltaan on löydetty suuria maakätköjä, joissa on ollut kirveitä, miekkoja tai keihäänkärkiä. Näitä on aiemmin pidetty valmistajien tai kauppiaiden varastoina, jotka ovat jostakin syystä jääneet maahan. Toinen selitys saattaakin olla, että aseita on säilytetty maakätköissä varmuusvarastona tulevia kriisitilanteita varten.\nHierarkian rakenteesta on esitetty toisenlaisiakin teorioita. Esimerkiksi Sleesian väestön monietninen ja suotuisa kehitys johtui Anna Pokuttan mukaan tuottavan maatalouden ja kukoistavan kaupan lisäksi yhteisestä kielestä, uskonnosta ja sosiaalisesta organisaatiosta. Hän uskoo yhteiskunnan olleen jo nyt jonkin asteinen teokratia, jossa johtohenkilöt ovat pikemminkin olleet pappeja ja tuomareita kuin päälliköitä ja sotilaita. Hänen mukaansa ”ruhtinashaudat” ovat olleet pappien tai tuomareiden hautoja, joiden teokraattinen asema on korostunut hautauksen rakenteessa ja sisällössä. Hautojen näkyvyys ja loistokkuus on lisääntynyt kohti kulttuurin loppua, jolloin pienet tumulukset muuttuivat hiljalleen suuriksi tumuluksiksi eli kumpuhaudoiksi.\nSotilaiden tarve ja armeijatMuokkaa\nTutkijat ovat pohtineet ihmisten sotaisuutta eri aikakausina viimeisen sadan vuoden ajan. Myös järjestäytyminen ympäröiviä kansoja vastaan ja sisäisen järjestyksen ylläpitämiseksi on kuulunut tähän keskusteluun. Aikaisempi käsitys on ollut, että Eurooppa on tuolloin vielä ollut kivikauden tapaan melko rauhallinen alue. Euroopan väestömäärät olivat pienet (5–6 miljoonaa asukasta) ja väestöjen välissä oli laajoja asumattomia alueita. Alueiden välillä ei todennäköisesti ole sodittu usein, mutta kun sotia on sitten käyty, on taisteluiden miesluvun ajateltu olleen vähäinen. Hiljattain on tutkittu Pohjois-Saksassa löydettyä Tollensen taistelukenttää, jolla taisteltiin 1200 eaa. Arvioiden mukaan siellä on taisteluihin osallistunut noin 6 000 ihmistä, mikä on huomattavasti suurempi lukumäärä kuin mitä on pronssikaudella perinteisesti ajateltu olleen mahdollista.\nToisaalta jo kalkoliittisella kivikaudella ne väestöt, jotka sulautuivat yhteen muodostaen Úněticen kulttuurin, olivat jo aikaisemmin haudanneet monia yksilöitä, joilla oli väkivaltaisia traumoja. Úněticen kulttuuriin kuuluvat aseita sisältäneet haudat, monet aseista rikkaat maakätköt sekä kauppapoliittiset realiteetit turvallisuusuhkineen, ovat kaikki piirteitä, jotka puoltavat näkemystä kulttuurin tavasta lähettää aseistautuneita henkilöitä ratkaisemaan kriisitilanteita väkivalloin. Väittelyissä on usein vain kyse asemiehien lukumääristä ja siitä, ovatko he samalla olleet myös ammattilaisia. Uusi, ja vielä laajalti hyväksymättä oleva, tapa tulkita aseiden maakätköjä viittaisi johdettujen sotajoukkojen olemassaoloon. Kun vain joissakin haudoissa on hauta-antimina aseita (kirveitä, tikareita ja tikarikirveitä), tulkitaan nämä miehet nyt sotilasorganisaation johtajiksi. Rivisotilaiden aseet olisivat ne, jotka on löydetty maakätköistä kylien läheltä. Maakätköissä on usein kymmeniä kirveitä, muutamia tikareita ja tikarikirveitä. Tulkinta lähtee siitä, että kriisitilanteessa miehet ovat kokoontuneet yhteen, maakätkö on paljastettu ja aseet on jaettu miehille. Tulkinta tarkoittaa myös sitä, että taistelun jälkeen aseet on koottu yhteen ja piilotettu uudelleen maahan. Yhteisön sotilaiden asema on saattanut vahvistua keskipronssikauteen siirryttäessä, mutta vasta kulttuurin seuraajan tumuluskulttuurin aikana yhteisöt muuttuivat selkeästi ja pysyvästi sotilasjohtoisiksi.\nTodisteet rituaalisesta uskonnosta ovat vähäisiä ja niitä tavataan useimmiten hautausten yhteydessä. Useimmat ihmiset on yleensä haudattu yksinään soikeisiin maakuoppiin tehtyihin ruumishautoihin, vaikka myös ryhmähautauksia tunnetaan. Maakuopissa on toisinaan käytetty halkaistuista puunrungoista koverrettuja arkkuja, jollaisia käytettiin (tammiarkkuhauta) lyhyen aikaa myös Tanskassa Skandinavian pronssikaudella 1300 eaa. Köyhät maanviljelijät ovat saaneet hautaansa lähinnä käyttöesineitä ja astioita. Sosiaalisesti korkea-arvoisemmat henkilöt ovat saaneet mukaansa myös metalliesineitä ja koruja. Heidän korkean sosiaalisen statuksensa on haluttu näkyvän myös hautaamisessa ja ehkäpä heidän kuoleman jälkeisessä olotilassaan. Vainajat on toisinaan altistettu kuolemanjälkeisille rituaaleille, jossa ruumista on käsitelty eri tavoilla. Rituaaleissa ruumis on aseteltu usein pohjois-etelä-suuntaan siten, että vainaja on käännetty kyljelleen. Miehet on myöhempinä aikoina käännetty kasvot kohti itää ja naiset kohti länttä. Eräiden vainajien kalloon on toisinaan porattu aukko ja aukosta irronneita paloja on jälkeenpäin käytetty amulettina. Alueen neoliittisena aikana oli tutkijoiden tulkinnan mukaan vallalla naisten hedelmällisyyskultti. Úněticen kulttuurissa kultin merkitys on selvästi vähentynyt, mutta edelleen on satunnaisesti löydetty naisidoleja, jotka on liitetty hedelmällisyyskulttiin. Nyt oli aikaisempaan verrattuna yleistynyt miessukupuolta esittävät idolit, jotka katsotaan liittyvään miessukupuolen jumaluuksiin.\nKulttuurissa on ollut käytössä kuukausikalenteri, jolla mitattiin aikaa. Nebran kiekon merkinnät tukevat parhaiten tätä olettamusta.\nÚněticen kulttuurin hautaukset ovat enimmäkseen olleet maakuoppaan tehtyjä hautauksia, joista ei jäänyt maanpinnalle pitkäaikaisia merkkejä. Haudat ovat sijainneet asutuksen liepeillä joko mäen päällä tai sen rinteessä tai puron tai joen lähellä. Ne ovat muodostaneet geometrisesti järjestäytyneen alueen, hautausmaan, jossa erottuu kävelykäytäviä hautojen välissä. Hautausmaan suuntauksissa on havaittu kytkentöjä auringon ja tähtitaivaan nousu- ja laskusuunnissa.[b]\nHauta-antimet ovat yleensä olleet kulttuurin alkuvaiheissa vaatimattomia, mutta niiden lukumäärä ja laatu ovat kasvaneet voimakkaasti varallisuuden lisääntyessä kulttuurin viimeisinä vuosisatoina. Etenkin sosiaaliset eriarvoisuudet ovat näkyneet hauta-antimina, jotka ovat päälliköillä olleet monipuoliset ja runsaat. Hautaukset ovat perinnöllisessä ja ehkäpä patriarkaalisessa yhteisössä toiminut päälliköiden asemaa vahvistavana elementtinä. Hautauksen maanpäällisiä pysyviä rakennelmia alkaa ilmaantua kulttuurin viimeisinä vuosisatoina ja lopulta voidaan rakennelmista käyttää yhteisnimitystä hautakumpu. Tässä mielessä tumuluskulttuurin hautaukset olivat suoraa jatkoa tälle perinteelle.\nTyypillinen maakuoppahauta on suorakulmainen tai soikea kuoppa, joka on 1,0–1,9 metriä pitkä, 0,6–1,2 metriä leveä sekä 0,30–1,5 metriä syvä. Vainaja aseteltiin hautaan aina pohjois-etelä-suuntaan niin, että pää osoitti kohti etelää. Vainaja makasi kyljellään yleensä kasvot itään päin. Hänen polvensa ovat olleet hieman koukussa. Tästä tavasta tunnetaan joitakin poikkeuksia.[b]\nKlassisella Úněticen kaudella (1850–1750 eaa.) hautarituaalit on toimitettu hyvin samanlaisina kaikkialla. Tämä on tehty ikään ja sukupuoleen katsomatta. Hauta-antimet ovat muodostuneet keraamisista astioista, joita on yleensä löydetty 1–5, pronssiesineistä (koruja, sormuksia, hiuskiinnittimiä ja vaateneuloja), luuesineistä (amuletteja, työvälineitä, luuneuloja) ja toisinaan myös kiviesineitä (piinuolenkärkiä, kivikirveitä). Yleensä vainaja on aseteltu kuoppaan maata vasten, mutta joissakin haudoissa on merkkejä ruokomatosta. Joillakin alueilla on käytetty tukkipuusta koverrettuja arkkuja, jotka ovat olleet joko kantopaarien kaltaisia tai ruuhen muotoisia. Arkkuhautaukset ovat olleet jäänne aiemmasta perinteestä kellopikari- ja nuorakeraamiselta kaudelta. Hauta täytettiin niin, että maanpinta on myöhemmin jäänyt tasaiseksi. Keski-Eurooppalaisena perinne, jossa hauta on merkitty neljällä kivellä tai muulla kivirakenteella, on myös täällä ollut yleinen tapa. Tämä viittaa siihen, että vainajan luona vierailtiin myöhemmin tai ettei hänen kohdalleen haluttu tehdä uutta hautausta.[d]\nTähän päivään mennessä on Keski-Euroopasta löydetty yli 50 Úněticen kaudelle ajoittuvaa kumpuhautaa, jotka on esitelty arkeologisessa kirjallisuudessa. Kuitenkin vain noin 60 % niistä on tutkittu nykyaikaisin menetelmin. Osa haudoista löydettiin 1900-luvun alussa, mutta ne tunnistettiin väärin, ryöstettiin tai muuten tuhottiin. Osa silloisista kumpuhaudoista onneksi tutkittiin ja siten syntyi arkeologiaan käsitteenä uusi hautatyyppi. Näiden hautojen rikkaat hauta-antimet antoivat niille nimen ”princely graves”. Klassisen kauden hautakumpujen ulkomitat ovat keskimäärin olleet halkaisijaltaan 25 metriä ja viisi metriä korkea. Tällaisia kumpuhautoja ovat esimerkiksi: [b]\nTšekissä: Řeporyje ja Bubeneč (Prahassa) sekä Brandýs, Březno ja Mladá Boleslav-Čejetičky-Choboty (Prahan ympäristössä).\nKeski-Saksa: Leubingen, Helmsdorf, Baalberge, Dieskau II, Sömmerda I–II, Groß Gastrose, Evessen, Bornhöck ja Nienstedt.\nPuola: Łęki Małe I–V (Suurpuolassa), sekä Szczepankowice Ia–Ib ja Kąty Wrocławskie (Sleesiassa).\nSuurin hautakumpu on Łęki Małe (hautakumpu nro 4, Kościa) on halkaisijaltaan 50 metriä ja korkeudeltaan 5–6 metriä.[b]\nLeubingen haudan hautakammio\nVainajan asento paasiarkkuhaudassa\nHelmsdorfin päällikköhauta, kaivauspiirros\nHelmsdorfin päällikköhaudan halkileikkaus\n↑ Lähde puuttu! Asiat on luettu saksankielisen wikipedian artikkelista de:Aunjetitzer Kultur.\n↑ a b c d e Lähde puuttu! Asiat on luettu englanninkielisen wikipedian artikkelista en:Unetice culture.\n↑ Kirjallinen lähde puuttuu! Nimet poimittu Wikipedia Commons- kuvasta: ”Central Europe Reinecke BA1.png”\n↑ Lähde puuttu! Asiat on luettu englanninkielisen wikipedian artikkelista en:Unetice culture, joka viittaa "Pokutta, D.: ”Population Dynamics, Diet and Migrations of the Únětice culture in Poland”, Göteborg, 2013, s. 52–59 ja 81 (ei luettu).\n↑ a b c d e f Meller, Harald: Armies in the Early Bronze Age? An alternative interpretation of Únětice Culture axe hoards. Antiquity, 2017, 91. vsk, nro 360, s. 1529–1545. Cambridge Core. Artikkelin verkkoversio Viitattu 5.7.2019. (englanniksi)\n↑ Historical atlas of the celtic world, Checkmark Books New York 2001, ISBN 0-8160-4761-8, s.16 (englanniksi)\n↑ Pokutta, Anna: Population Dynamics, Diet and Migrations of the Unetice Culture in Poland, s. 21–22. Göteborg: Göteborgin yliopisto, 2013. ISBN 978-91-85245-53-4. www.academia.edu (PDF) (viitattu 6.7.2019). (englanniksi)\n↑ a b c d e f g h i j k l m n o p Greenfield, Haskel J.: ”10”, Unetice culture, s. 134–137. kirjasta Encyclopedia of Prehistory osa 4. New York, USA: Kluwer Academic/Plenum Publishers, 2001. ISBN 978-0-306-46264-1. artikkelin verkkoversio (PDF) (viitattu 6.7.2019). (englanniksi)\n↑ a b c d e f g h i j Svizzero, Serge & Tisdell, Clem: The Demise of the Únětice Culture due to the Reduced Availability of Natural Resources for Bronze Production. International Journal of Research in Sociology and Anthropology, 2018, 4. vsk, nro 3, s. 1–14. Sheridan, Wyoming, USA: ARC Publications. doi:/10.20431/2454-8677.0403001. artikkelin verkkoversio (PDF) Viitattu 12.7.2019. (englanniksi)\n↑ a b c d e f g h Pokutta, Anna: Population Dynamics, Diet and Migrations of the Unetice Culture in Poland, s. 296–301. Göteborg: Göteborgin yliopisto, 2013. ISBN 978-91-85245-53-4. www.academia.edu (PDF) (viitattu 6.7.2019). (ranskaksi)\n↑ Zich, Bernd: Studien zur regionalen und chronologischen Gliederung der nördlichen Aunjetitzer Kultur, s. 5–19. Berlin: Walter de Gruyter, 1996. ISBN 9783110143270. Google-books (viitattu 6.7.2019). (saksaksi)\n↑ Reinecke, P. 1924, Zur chronologischen Gliederung der süddeutschen Bronzezeit, Germania 8, p.40–44 (saksaksi)\n↑ Pleinerová I. 1967, Únetická kultura v oblasti Krušných hor a jejím sousedství II, Památky archeologické 58, p.1–36 (saksaksi)\n↑ Bartelheim M. 1998, Studien zur böhmischen Aunjetitzer Kultur: Chronologie und chronologische Untersuchungen, vols. 1–2, Bonn (saksaksi)\nKuvia tai muita tiedostoja aiheesta Únětice-kulttuuri Wikimedia Commonsissa\nHaapala, Kati: Leubingenin pronssikautinen ”ruhtinashauta”, 22.3.2017, Kalmistopiiri\nCowie, Ashley: Prehistoric Prince Was Brutally Murdered in the Oldest Politically Motivated Assassination, Ancient Origins, 20.12.2018\nAnthrogenia: Unetice culture was clearly multi-ethnic\nNoudettu kohteesta ”https://fi.wikipedia.org/w/index.php?title=Únětice-kulttuuri&oldid=19477112”\nViimeksi muokattu 8. tammikuuta 2021 kello 10.51\nSivua on viimeksi muutettu 8. tammikuuta 2021 kello 10.51.


Kotimaa Julkaistu 12.05.2000 06:48\nLipponen korosti Belgian-vierailunsa yhteydessä, ettei Suomella ole vielä yhtään unionin virastoa. EU:n elintarvikevirastoa havittelevat Helsingin lisäksi ainakin Bryssel ja Espanjan Barcelona.\nLipponen keskusteli myös EU-komission nimityspolitiikasta komission puheenjohtaja Romano Prodin kanssa. Lipponen kuvasi myönteiseksi keskustelua suomalaisten mahdollisuudesta päästä komission johtaviin virkoihin. Suomelle ei ole tällä hetkellä pääjohtajatason paikkaa komissiossa, mistä Lipponen ilmaisi tyytymättömyytensä.\nItävalta-boikottiin ei luvata nopeita muutoksia\nPääministeri Paavo Lipponen ei odota nopeita muutoksia Itävalta-boikottiin. Lipponen keskusteli Itävalta-sanktioista eilen Belgian pääministeri Guy Verhofstadtin kanssa. Tapaamisessa ilmeni, että Belgian hallituspuolueet ovat kutsuneet Itävallan oppositiopuolueiden edustajia keskustelemaan boikotista.\nLipponen ei osannut arvioida, olisiko sanktioiden purku mahdollista ennen Euroopan unionin kesäkuussa järjestettävää huippukokousta. Muun muassa ulkoministeri Erkki Tuomioja on toivonut boikotin pikaista purkamista. Neljätoista EU-maata jäädytti diplomaattisuhteensa Itävaltaan kolmisen kuukautta sitten, kun äärioikeistolaisen Vapauspuolue nousi hallitukseen.\nKaikki itävaltalaisetkaan eivät suosi Vapauspuoluetta, sillä Wienissä kolmisen tuhatta ihmistä osoitti jälleen eilen mieltään Vapauspuoleen hallituspaikkaa vastaan.\nPuuskittainen tuuli aiheutti vahinkoja Suomi hakemassa WEAG-jäseneksi


Notti Bianche, Washington, DC:n ravintola-arvostelut - TripAdvisor\nDowntown / Chinatown: Omeletit\nDowntown / Chinatown: Ravintolat Suuret ryhmät\nPenn Quarter: Laji kiinalaiset ravintolat aterialla suurille ryhmille sopivat\nNotti Bianche - SULJETTU\n824 New Hampshire Ave NW, Washington, DC, DC 20037-2303\nIstumapaikkoja ulkona, Pysäköintimahdollisuus, Pysäköintipalvelu, Televisio, Maksuton Wi-Fi, Pysäköinti kadulla, Viini ja olut, Hyväksyy American Expressin, Hyväksyy MasterCardin, Hyväksyy Visan, Hyväksyy Discoverin, Varaukset, Hyväksyy luottokortteja\n1,1 km kohteesta Vietnam Veterans Memorial\nHae reittiohjeetSivusto+1 202-298-8085Sähköposti\nHyvä paikka lounasaikaan järjestettäväksi.\nNice paikka, yksityinen ja hyvä lounas erikoisuuksia. Hyvä yksityiselämää varten, jos haluat puhua. kaikki, mitä minulla on ollut, on ollut hyvä. Se on myös hyvä esitysaikaan, jos olet menossa Kennedyn keskukseen.\nEn ollut kamala, mutta ...\nKaikki oli kunnossa, mutta mitään ei ollut erikoista. Menimme ennen Kennedy Centerin näyttelyä ja he pitivät asiat liikkeessä, jotta emme myöhästyisi, mutta yksityiskohtiin ei kiinnitetä huomiota. Tilasimme oliiveja ja emme koskaan saaneet niitä. Tilasimme bruschetta neljälle ja palvelimelle, sanoin, että se oli pieni joten voisimme...haluta kahta. Yksi riitti. . . olimme olleet upsold. Bruschetan tomaatit olivat selvästi tulleet suoraan jääkaapista pöytään. . . se oli jääkylmää, ei huoneenlämpöä ja tarvitsi mausteita. Oli valtava tomaatti yhdessä palvelevassa tilaisuudessa ja osoitti jälleen yksityiskohtien puutetta. Palvelimet olivat riittävän ystävällisiä, mutta mitään hienoa ruokaa ei ollut. He pääsivät pöydän yli täyttämään lasit, ja palvelemaan ja poistamaan levyjä. Ruoka oli kunnossa. Kampasimpukat olivat hyviä, mutta se oli pieni levy ja gnocchi OK, mutta se oli valtava kasa ruoka. Lohi näytti hyvältä ja sianliha oli hieno, mutta molemmat ylikypsennämme. Onneksi pöydällä oli suolaa ja pippuria, koska kaikki oli kypsytettävä. Päätimme siirtää jälkiruoka, koska he ovat periaatteessa antaneet meille syyn ajatella, että se olisi parempaa. Viini oli hyvä ja kohtuuhintainen, eikä mikään ollut kauheaa. Se oli vain, että mikään ei ollut hieno. Ja 200 dollaria neljällä kärjellä odotimme paremmalta.Lisää\nHyvä ruoka, jossa on sekava tunne\nValitsimme tämän ravintolan sijainnin ja käyttötunnit vuoksi. Vaikka ruoka oli hyvä, aterian kahvin loppu oli neutraalia. Palvelu oli persoonaton ja kattava ja äänentoistojärjestelmän äänenvoimakkuus oli liian kovaa kaikille tyhjälle paikalle. Meidän oli kysyttävä kahdesti, jotta se alennettaisiin. Makea ja hapan.Lisää\nDerrick S, Manager yrityksessä Notti Bianche vastasi tähän arvosteluunVastattu 18. syyskuuta 2017\nIlmapiiri on mukava ja viihtyisä. Palvelu oli erinomainen. Ruoka oli myös herkullista! Meillä oli sienirisotto ja grillattua kanaa. Molemmat ruoat olivat erittäin hyviä, ja osat olivat runsaat. Talon viini (punainen) oli mukava kohteliaisuus illalla. Myös leipäkuutioita ja oliiviöljyä / yrttejä oli yummy. Ei tilaa jälkiruoka!Lisää\nDerrick S, Manager yrityksessä Notti Bianche vastasi tähän arvosteluunVastattu 23. elokuuta 2017\nIllallinen ennen suorituskykyä\nMeillä oli 5: 45 varaukset ennen klo 7.30 suoritusta Kennedy Centerissä noin 10 minuutin päässä. Teimme keskukselle aikaa säästää ja nautimme upeasta aterian. Palvelu oli nopeaa ja yhtä hyvää kuin voisi odottaa paikkaan, jonka koko ensimmäinen asetus on käännettävä 60/70 minuutissa! Mutta ruoka oli meille...todella myyty. Tilasimme kolme erilaista ateriaa ja jokainen ateria oli loistava. Suosittelen tätä paikkaa.Lisää\nAion myöntää, että olen pilaantunut elämästä Euroopassa. Käveli kadun yli solistisen illallisen ajaksi; 75 dollaria myöhemmin (surullinen tuhka burrata, kaksi lasillista viiniä ja bolognese) kävelin kadun toisella puolella. Se oli täynnä, kun tulin; melko kova. Hyvää oli soolo, koska en olisi voinut kuulla kumppani. Palvelu...oli ystävällistä, vaikkakin spotty, ja suosittelisin vain teatterivähemmille, koska se näyttäisi olevan suurin osa suojelijoista.Lisää\nDerrick S, Manager yrityksessä Notti Bianche vastasi tähän arvosteluunVastattu 24. heinäkuuta 2017\nHyvä esitäytävä illallinen\nVaimoni, serkku ja minä olin illallinen täällä ennen kuin näimme toisen kaupungin Kennedy Centerissä. Saavuimme noin klo 17.30 ja istuimme nopeasti. Palvelu oli oikea, mutta ei liian ystävällinen. Jokainen tilasi Prix - Fixen illallisen (35 dollaria per henkilö), johon kuului keitto OR salaatti, alkupala ja...jälkiruoka. Minulla oli päivän keitto, joka oli minestrone. Keitto oli hyvä ja arvostan sitä, että se ei ollut liian suolainen. Keittokannassa oli runsaasti vihanneksia ja papuja. Molemmilla vaimollani ja serkellilleni oli puutarha-salaatti, joka oli laaja levytäytekastike. En ole salaatti, mutta se näytti paremmalta kuin useimmat salaatit alkupalat, joita olen nähnyt. Ruoistamme vaimollani oli luonnonvaraisen sienen risotto, jota hän nautti. Risotto näytti olevan hyvin kermainen. Serkelleni oli grillattu lohi; hän sanoi, että se oli erittäin hyvä. Minulla oli grillattua kanaa, joka oli iso rinta, johon liittyi hieman farroa (riisin kaltainen aine), jota pidin. Kana maistui enemmän paistettua kuin grillattua. Vaikka kana ei ollut kovin mehukas, se ei myöskään ylikypsynyt. Jälkiruoka koostui kolmesta pienestä scoopista vaniljaa, suklaata ja pistaasipähkinöitä. Gelatiini oli hyvin kermainen. Olimme pöydässä hieman alle kaksi tuntia, miellyttävä keskustelu. Paikka oli hyvin lähellä täyttä (klo 18.00), ja se oli hieman meluisa. Viimeinen huomautus, kun illallinen oli kohtuullisesti hinnoiteltu, ajattelin viinin olevan kallista. Esimerkiksi vaimollani oli lasillinen Rieslingä, joka juoksi 14 dollaria.Lisää\nDerrick S, Manager yrityksessä Notti Bianche vastasi tähän arvosteluunVastattu 29. kesäkuuta 2017\nIntialainen ravintola, jossa on suuri ruoka ja palvelu\nParas ystäväni ja minä olimme DC: ssä ja päätimme tavata päivälliselle. Hän valitsi Notti Biancan, joka oli lyhyen kävelymatkan päässä Georgetownin hotellilta. Meillä oli 7: 30 varaus ja istuimme heti saapuessamme. Kun astuimme ravintolaan, huomasin, että rakastin intiimiä tilaa. Palvelimemme oli hyvin tarkkaavainen ja osaava....Jaamme juustotarjottimen ja viinin. Sain miekkakalaa minun ruokaan ja se oli täydellinen. Tämä ravintola oli loistava paikka keskusteluun (ei liian kovaa) ja hämmästyttävää ruokaa.Lisää\nOnko se kaikki. . sekava, pekonia, makkaraa tai munia tilauksesta, todella osa University Inn. Ulkonäkö on kuitenkin keskinkertaista. Hyvä palvelu\nGreat food, good location, expensivey\nSuuret osat ovat tehneet pakollisen jakamisen. Bolognese oli kevyt ja mauton ja mauton suklaakakku oli herkullista. Sisustus on tylsää ja tylsä, mutta sijainti, minuutin päässä Watergatesta ja Kennedyn keskustasta, on plus. Ateria oli kallis puolella ja palvelu hieman kovaa. Palaan mielelläni.


Historiallinen vierailu: USA:n ratsuväki ratsastaa Stryker-taisteluvaunuilla Suomeen – katso video - Kotimaa - Ilta-Sanomat\nHistoriallinen vierailu: USA:n ratsuväki ratsastaa Stryker-taisteluvaunuilla Suomeen – katso video\nUSA:n 2. ratsuväkirykmentin hurja historia\nNyt toistetaan: USA:n 2. ratsuväkirykmentin hurja historia\nJulkaistu: 30.4.2016 9:10\nRakuunoiden tunnuksia ovat stetson ja saappaissa pidettävät kannukset.\nSuomeen saapuu vierailulle Yhdysvaltain armeijan toisen ratsuväkirykmentin jalkaväkikomppania. Yksikkö osallistuu toukokuun alussa pidettävään maavoimien Arrow-harjoitukseen.Jalkaväkikomppaniasta tulee ensimmäinen Suomessa vieraileva Yhdysvaltain armeijan yksikkö. Niinisalossa pidettävään Arrow-harjoitukseen tulee noin 160 miestä ja 17 panssaroitua Stryker-taisteluajoneuvoa.Ilta-Sanomat kävi tutustumassa Saksan Vilseckissä yksikköön.\nSotamies Tristan Martinez ja kersantti Dakota Steiger saapuvat Suomeen. IS tapasi Stryker-miehistöä Vilseckissä Saksassa.\nRatsuväkirykmentillä on pitkät perinteet. Rykmentti perustettiin vuonna 1836. Alun perin rykmentti muodostui rakuunoista ja ratsuista. Rakuuna on jalkaväensotilas, joka ratsastaa taisteluun hevosella.– Nyt ratsastamme Strykerilla, majuri Neill Penttila http://www.iltasanomat.fi/haku/?search-term=Neill%20Penttilakuvaa muutosta.Ratsuväkirykmentti haluaa vaalia vanhoja perinteitään. Sotilaat käyttävät itsestään rakuuna-nimitystä. Ratsuväen tausta näkyy sotilaiden varusteissa. Toisen jalkaväkirykmentin sotilaiden vaatetukseen kuuluvat stetson ja saappaissa pidettävät kannukset.\nUSA:n ratsuväen majuri Penttila maavoimien sotaharjoitukseen Niinisaloon: "Isovanhempani ovat jostain näiltä seuduilta"\nIS tutustui ensimmäiseen Suomessa vierailevaan Yhdysvaltain armeijan joukkoon Saksassa. Joukossa on myös suomalaisia sukujuuria omaavia sotilaita. Lue lisää ›\nHistoriallinen sotilasvierailu – IS tapasi Suomeen saapuvan amerikkalaisjoukon: ”Sotilaat aina tavallaan aseveljiä”\nIS tutustui ensimmäiseen Suomessa vierailevaan Yhdysvaltain armeijan joukkoon Saksan Vilseckissä. Lue lisää ›\nIS Saksassa: Tällainen on Suomeen ensi viikolla saapuva USA:n Stryker-taisteluvaunu – katso video\nStryker-taisteluvaunut saapuvat Suomeen ensi viikolla. Tarkkaa päivämäärää ei kerrota turvallisuussyistä. Lue lisää ›


ketunkololla: Ele ystävältä / aarrehevonen\nKuinka moni muu asia saa niin hyvälle mielelle, kuin se, että on ihminen tai ihmisiä jotka täysin tietää mistä tykkäät tai minkä itse pelastaisit roskalavalta. Minä sain tänään taas muistutuksen siitä, että tälläisiä ihmisiä on ja sen seurauksena meille muutti tämä ihana ja niin kaunis hevonen kaukaa menneiden vuosikymmenten takaa. Tämä heppa ei olekaan mikään pikkuponi, vaan kunnon vankkarkanteinen hevonen ja 28cm korkea. Ellei tämä hevonen ollut pimeimpään nurkkan hyljätty niin ainakin vuosiksi unohdettu kaunokainen, mutta nyt se on minun ja lupaan pitää sitä kun se olisi aina ollut omani <3\nLämmintä ja parasta mahdollista alkanutta heinäkuuta jokaiselle täällä kävijälle. Kuullaan taas ja muistetaan toinentoisemme.\nLopuksi vielä ajatus, johon en kai koskaan kyllästy : Toisen romu on toisen aarre niin ja aarteita on miljoonanlaisia.\nKaaru 1. heinäkuuta 2015 klo 23.16\nSöötti heppa <3 Toisen romu on tosiaankin toisen aarre - niin monta kertaa olen sen todennut ja totean vastakin :) Ihanaa heinäkuuta sinulle!\nAnniK 2. heinäkuuta 2015 klo 7.09\nVillakaardemumma 2. heinäkuuta 2015 klo 7.58\nOnpas kaunis heppa! Hyvä, että ympärillä on ihmisiä, jotka tuntevat makusi ja osaavat kiikuttaa löydöt oikeaan osoitteeseen:)\nKirppisrakkautta Eeva 2. heinäkuuta 2015 klo 11.42\nIhana lahja! Ja todellakin, toisen romu on toisen aarre - onneksi.\nEllis 2. heinäkuuta 2015 klo 20.04\nAivan ihana! Niin totta tuo toisen romu on toisen aarre.\nLämmintä ja aurinkoista heinäkuun alkua sinne ketunkololle! <3\nSyvältä.Sanna. 2. heinäkuuta 2015 klo 22.10\nMarie Josefine 3. heinäkuuta 2015 klo 9.57\nTodellakin toisen romu on toisen aarre. Ite olen onkinut roskiksita ja roskalavoilta mm. AmandaB kamaa, vanhoja kärrynpyöriä, maitotonkkia ja pääläreitä..\nMarie Josefine 3. heinäkuuta 2015 klo 9.58\nJa unohdin kommentoida, että aivan liikkis heppa, huolisin omaan kotiinikin koristeeksi <3\nJaana/Hattaralandia 4. heinäkuuta 2015 klo 9.52\nRiitta Sinikka 4. heinäkuuta 2015 klo 20.00\n♥onpa niin ihana! Mulla taitaa olla vastaava, mutta paljon pienempi ja musta.\nLoman alkuun evästä ja vinkki kirpparitapahtumasta.


Coughs – Secret Passage 3,5\nTän vuosituhannen puoleista kamaa johon on haettu suuntaviivoja nowaven rytmillisestä kaaoksesta. Omat mausteet on saksofoni, naisvokalisti ja just sopivasti romuperkussioo antamassa lievää industrialhäivää. Tulos lähinnä just sitä kaaosta kun biisit on vaan tekosyitä huutaa ja mekastaa. Mitä muuta ihmiskunta muka tarvii?\nJuno – J.K X 2 Tunti Terapiaa 3\nPaikoin meno on aika väsyny mut pääosin käy ilmi että maailma ei oo menny parempaan suuntaan. Biitit toimii. Juno on ookoo.\nKosheen – Resist 3,5\nMähän oon kuullu jotain näitä biisejä joskus alkuvuosituhannesta. Ihan hyvää sen ajan popimpaa konemusaheiluntaa. Mitä enemmän jaksan kuunnella ja pääsen sisään niin sitä enemmän tämmönen downtempon ja reivauksen radiosoittoristisiitos maistuu. Loppupäästä ois taas huoletta saanu karsia muutaman niin oltas vältetty ylipituus ja lievä junnaus.\nMy Cat Is an Alien / Text of Light – Cosmic Debris Vol. I 2,5\nCosmic Debris on My Cat Is an Alienin splittilevysarja ja My Cat Is an Alien taas on italialaisduo joka luotailee sisäistä avaruuttaan rauhallisehkolla kilistelyllä ja sen sellasella ja Text of Light on sitten improkollektiivi jenkeistä joka pörisee ja kolistelee ihan jees.\nMy Cat Is an Alien / Mats Gustafsson – Cosmic Debris Vol. IV 3\nOmalla puolikkaallaan Gustafsson tekee sitä missä on paras eli luo saksofonillaan ambient- ja dronemaailmoja. Italialaiset pääsee hyviin kosmisiin sfääreihin kitaran, efektien ja huhuilun avulla kunnes jostain ilmestyy huuliharppu. En vieläkään tiedä toimiiko se vai ei. Onneks se jää pois verrattain nopeesti niin ei tarvi miettiä asiaa.\nThe Outsiders – CQ 4\nTämmösessä 60-luvun garagetouhussa on jotain vastustamattoman karismaa ja hollantilainen The Outsiders tekee sen vielä oikein hyvin. Ja on ihan rokkia, autotalliballadia, 60-lukulaista efektipolitiikkaa ja psykedeliaa, ihanan päättömiä väliosia ja pientä progen tulemistakin.\nPeloton – Funeral, Circus & Other Music 4\nJazzin ja kamarimusan aseistuksella seikkaillaan maailman seitsemällä merellä. Ja tulos on hillityn elokuvallista musiikkia joka ajottain ryöpsähtää jopa hervottoman hillittömäks. Harmi että tekijät on niin tuntemattomia niin jää tekelekin vähän semmoseks.\nSkunk Anansie – Stoosh 2,5\nHauska tyyli bändillä tehdä lähinnä kertsejä, jokunen intro, ajottaisia ekoja säkeistöjä ja yks soolo. Hyvin tiivistyy tylsä ysärirokkaus popmuotoon.\nTolonen, Jukka – The Hook 3\nJukka on vähän liian festarijazzia mulle. Ois pitäny nähdä livenä. Näin studiokamaa kuunnellessa nään vaan todella hyvin harjotellun jazzkeikan jota on sävelletty hitusen liikaa. Jukan vääntelehtivä naama kitarasoolojen aikana on kokonaisuutta parantava ilmestys. Joka tapauksessa kilpailukelponen tekele vaikka muihinkin maihin vertaillessa.\nYes – Union 2\nEn tiedä mikä näitä enkkuprogeja vaivaa kun ne tuntuu kaikki vanhetessaan kehittävän Phil Collins-geenin, huhuilevan kaukaisuuteen ja rokatessaan vaan nostattavan hymyn kuulijan huulille. Unioni tarkottaa kummaa kahden bändin sotkua eikä näin ollen edes reunionia tai sitä että kerrankin ois vaan löytyny yhteinen punanen lanka. Pohjimmainen ongelma on musiikin tylsyys.


Kurko-Tirri, Sini; Korhonen, Sini-Orvokki (2015)\nOpinnäytetyön tarkoituksena oli kartoittaa Setlementti Naapurin Välitä! hankkeen yksilöasiakkaiden hoitoketjujen toteutumista. Työn tehtävinä oli selvittää, mistä asiakas ohjautuu hankkeen toimintoihin, mikä on asiakkaan suunniteltu hoitoketju ja miten trauman vakavuus ja muu oirehdinta vaikuttaa siihen, mihin asiakas ohjautuu. Opinnäytetyön tavoitteena oli tuottaa tietoa siitä, miten hankkeen asiakkaiden hoitoketjut ovat kokonaisuudessaan toteutuneet, jotta hankkeessa voidaan edelleen kehittää seksuaalista väkivaltaa kokeneiden hoitoketjuja sekä eri tahojen yhteistyötä.\nOpinnäytetyö toteutettiin kvantitatiivisella eli määrällisellä tutkimusmenetelmällä Setlementti Naapurin Välitä! -hankkeelle. Aineistona oli asiakasrekisteritiedot, joista kartoitettiin esiintyvyyksiä ja tehtiin sisällön erittelyn. Tarkasteltavia dokumentteja oli 63 kappaletta.\nTulosten perusteella suurin osa asiakkaista ohjautui hankkeen piiriin joko itse tai läheisten ohjaamana. Myös poliisin kautta tuli huomattava määrä asiakkaita. Lähes jokaiselle asiakkaalle oli useita suunniteltuja jatkohoitotahoja. Rikosuhripäivystys (RIKU) toimi yhtenä jatkohoitotahona usealle asiakkaalle. Traumaperäisen stressihäiriön tunnistamiseen käytettävää IES-oirekartoitusmittaria oli käytetty hankkeen asiakkaiden traumaperäisiä stressioireita arvioitaessa. Kaiken kaikkiaan IES-pisteet olivat asiakkailla korkeita etenkin ensimmäisellä mittauskerralla, mikä voi selittyä trauman akuutilla vaiheella.\nJatkotutkimusehdotuksena esitämme opinnäytetyömme tuloksiin perustuen seksuaalisen väkivallan uhrien hoitoketjujen tutkimisen Tamperetta laajemmin. IES-pisteytyksen tekeminen kaikille seksuaalisen väkivallan uhreille toisi lisätietoa hankkeen piiriin ohjautuvien trauman vakavuusasteesta.


Vikström ja Mäenpää 32 parhaan joukkoon Mongoliassa - Suomen Jousiampujain Liitto ry\nVikström ja Mäenpää 32 parhaan joukkoon Mongoliassa\nAntti Vikström ja Eero Mäenpää etenivät 32 parhaan joukkoon tänään alkaneissa opiskelijoiden jousiammunnan MM-kisoissa Ulan Batorissa Mongoliassa. Joukkuekilpailussa Suomi sijoittui yhdeksänneksi.\nOpiskelijoiden MM-kilpailut jousiammunnassa alkoivat tänään Mongolian Ulan Batorissa. Kisoihin osallistuu kolme suomalaista tähtäinjousiampujaa: Antti Vikström, Tero Pyylampi ja Eero Mäenpää.\nTänään ammutussa 72 nuolen alkukilpailussa Vikstöm oli suomalaisista paras sijoituttuaan sijalle 18 tuloksella 639. Tero Pyylampi oli alkukilpailun sijalla 37 tuloksella 615, ja pari pistettä vähemmän ampunut Eero Mäenpää oli sijalla 39. Alkukilpailu päästiin ampumaan osin erinomaisessa, joskin kuumassa säässä, mutta toiselle puoliskolle tuuli yltyi ja pyöri stadionilla puuskittaisesti.\nAntti Vikström kilpaili viime viikolla jousiammunnan EM-kilpailuissa Nottinghamissa ja ehti töin tuskin Mongolian-koneeseen, sillä kotimatkalla EM-kisoista Suomen joukkueen jatkolento Amsterdamista peruttiin monien muiden lentojen joukossa. Vaikeuksia oli toisaalta myös Mongolian-matkassa, sillä Aeroflot perui joukkueen lennot. Joukkue ehti kuitenkin perille ennen virallista harjoituspäivää ja välinetarkastusta, tosin Vikströmin jousi saapui perille vasta tuntia ennen harjoittelun loppua.\nTänään ammuttiin myös ensimmäinen pudotuskierros (1/24), jolla ratkottiin pääsy 32 parhaan joukkoon. Antti Vikström kohtasi omassa ottelussaan Tshekin Vit Vejrazkan. Vikström aloitti ottelun hyvin, mutta Vejrazka vei pari seuraavaa sarjaa. Sen jälkeen tshekin meno hyytyi ja Vikström voitti viimeiset kaksi sarjaa ja koko ottelun 6-4.\nEero Mäenpää ampui tasaisen varmasti omassa ottelussaan, eikä antanut vastustajansa Maciej Faldzinskin yllättää. Mäenpää voitti ottelun 7-1.\nTero Pyylampi joutui toteamaan omassa ottelussaan Yhdysvaltojen Jeremiah Cusickin paremmaksi suoraan kolmella sarjalla 0-6. Pyylammen lopulliseksi sijoitukseksi tuli näin 33. sija.\nHenkilökohtaiset pudotuskierrokset jatkuvat huomenna lauantaina. Mukana ovat suomalaisista siis vielä Vikström ja Mäenpää.\nJoukkuekilpailussa Suomen joukkue oli alkukilpailun sijalla 11 ja kohtasi ensimmäisellä pudotuskierroksella Venäjän alkukilpailun kuudennelta sijalta. Suomen joukkueessa oli hyvä henki ja ennen ottelua päätettiin pistellä nuolia keskelle. ”Strategian toteutus hieman ontui, kun jokainen tyri vuorollaan muiden eheän tekemisen”, Eero Mäenpää kertoo. Venäjä kaatoi Suomen tällä kertaa lukemin 6-0.\nOpiskelijoiden jousiammunnan MM-kilpailut, Ulan Bator\n1) Park Seongcheol KOR 673 2) Yuki Kawata JPN 658 3) Massimiliano Mandia ITA 657 … 18) Antti Vikström FIN 639 … 37) Tero Pyylampi FIN 615 … 39) Eero Mäenpää FIN 613\nJoukkuekilpailu: 1) Etelä-Korea 1982 2) Japani 1947 3) Taiwan 1940 … 11) Suomi 1867\n1) Kang Chae Young KOR 665 2) Ruoo Su Jung 656 3) Kim Kyoungeun 648\n1) Kim Jongho KOR 705 2) Viktor Kalashnikov RUS 697 3) Paeton Keller USA 696\n1) Yesim Bostan TUR 688 2) Sarah Prieels BEL 685 3) Alexandra Blazek USA 684\nPyylampi – Jeremiah Cusick USA 0-6\nMäenpää – Maciej Faldzinski POL 7-1\nVikström – Vit Vejrazka CZE 6-4


MTV3 45 min kehitteli kotimaisen salaliittoteorian statiinilääkkeiden ympärille | Roskatiede\nTagged: Big pharma, MTV3, satatiinilääkkeiden haittavaikutukset, statiini, statiinilääkkeet\n← Kauppaketju Kärkkäisen linja on vaaraksi syöpäpotilaille, oululaiset syöpälääkärit ovat saaneet tarpeeekseen\nNina M. Bjelogrlic-Laakso, LT, neurologian erikoislääkäri sovittelee itselleen rokototevastustajien kuningattaren kruunua. →\n9 thoughts on “MTV3 45 min kehitteli kotimaisen salaliittoteorian statiinilääkkeiden ympärille”\nEilen MTV3-uutisissa, tänään IL + IS kansilehti: Marjat suojaa/ ehkäisee/ parantaa syöpää.\nLähde on ravitsemustieteen (!) dosentti Anna-Maria Pajari Helsingin yliopistosta (eli ei ole edes lääkäri), sekä eräs Prof. Gary D Stoner USA:sta.\nKatsotaan PubMed:sta, ensimmäinen hänen artikkeleista on Inkivääristä, toinen on tutkimus Mansikoista syövän esivaiheessa.\nLopuksi se sanoo:\n”Dr. Gary Stoner is part owner of BerriProducts, Inc., a company in Corvallis, Oregon that sells freeze-dried berries including strawberries.\nThis work was supported by the California Strawberry Commission and Faculty Startup Fund from the Division of Medical Oncology, Department of Internal Medicine, The Ohio State University.”\n1. ”salaliitto” tämä ei ole, vaan tavallista korruptiota. Statiineilla saattaa myös tapahtunut tällaista.\n2. Toimittajat Suomessa eivät ole mitään oppineet korvavaloskandaalista. Se huuhaamylly jatkaa samalla tavalla kuin ennenkin.\nEhkä olisi aika laittaa aina teksti mukaan:\n”Tämä lehti / tv-ohjelma / nettisivu ei aio informoida tosiasioista / tapahtumista ja/tai niiden taustasta.”\nTällä hetkellä ilmeisesti oletetaan että konsumentit tietävät sen jo.\nmitä sitten vaikka on osakkaana jossain marja-yhtiössä, jos kerta uskoo siihen mitä tekee? Eli uskoo marjojen parantavan? Tuskin hän hyötyy siitä rahallisesti, jos toitottaa että marjat parantaa ja me menemme ilmaiseksi niitä keräämään suomen metsistä. Mielummin syön marjoja kuin jotain syöpälääkkeitä\nLänsimaissa tupakoitsijoita on jo parikymmentä vuotta kiusattu pahemman kerran ja kauhisteltu tupakoinnista johtuvia ”turhia” sairauksia. Tosiasia kuitenkin on, etteivät edes tupakan sisältämät kiistatta myrkylliset kemikaalit aiheuta kenenkään sairastumista vuosissa, vaan puhutaan aina kymmenien vuosien viiveellä tapahtuvista asioista.\nStatiinilääkkeet ovat olleet markkinoilla vasta parikymmentä vuotta, ja niitä on enemmässä määrin pakkosyötetty Suomessa ihmismassoille viimeiset 10-15 vuotta. Monessakaan lääketutkimuksessa ei päästä edes puoleen ko. seuranta-ajasta. Viitaten edellä mainitun tupakan kiistattomaan vaarallisuuteen pitkällä aikavälillä, tiedämmekö muka varmasti edes puoliakaan näiden lääkkeiden pitkäaikaisvaikutuksista? Näitä kuitenkin määrätään jopa terveille 20-vuotiaille työterveyshuollon kautta pelkän veriarvon hoitamiseen, käytännössä loppuiäksi.\nLääketeollisuus on samanlaista yritystoimintaa kuin tupakkateollisuus, yhtiöiden omistajat eivät ole mukana tekemässä hyväntekeväisyyttä, vaan tekemässä rahaa. On varmasti lääkevalmistajan edun mukaista välttää kertomasta kaikki vähänkin kiistanalaiset sivuvaikutukset, vaikka ne tiedossa olisivatkin. Ei siihen tarvita salaliittoja, vaan ahneutta ja moraalittomuutta. Mielestäni tuo statiineista johtuva maksa-arvojen nousu 2-3% potilaista olisi hyväksyttävä sivuvaikutus syöpälääkkeeltä, mutta kun kyseessä on suurelta osin hyvinvoiville ihmisille määrättävä lääkitys, olen suorastaan ihmeissäni tästä lääkärikunnan vähättelystä. Vertailun vuoksi kiinnostaisi, onko edes tutkittu, monellako prosentilla suomalaisista on maksa-arvot kohollaan alkoholin vuoksi. Ei välttämättä yhtään useammalla. Lihasoireet ovat tuttavapiirissäni jo enemmän statiinilääkkeisiin liittyvä ominaisuus kuin sivuvaikutus. Osasyy niiden puuttumiseen haittavaikutustilastoista varmasti on, etteivät ne kaikilla ilmene heti, ja ne myös hukkuvat muihin vanhenemisen mukanaan tuomiin tuntemuksiin. Tuskin lääkäritkään näistä ovat herkkiä haittavaikutusilmoituksia tekemään, koska usein vaiva on täysin potilaan subjektiivinen näkemys eikä ole millään parametrilla mitattavissa. Silti se kuin taikaiskusta käytännössä loppuu lääkityksen lopettamiseen.,tai potilas itse lopettaa lääkkeet kertomatta lääkärille syytä.\nKun vielä muistetaan, ettei tämän hetkiseen kokonaiskolesterolin suositusarvoon 5 pääse kuin noin puolet suomalaisista, meillä on aikamoinen määrä pieniriskisiä ihmisiä vailla heille muka-välttämätöntä lääkitystä. Näistä kolesteroliarvoista keskustellaan työpaikoillakin tauoilla ja sivummalla sitten päivitellään ”mitä sekin syö kun sillä on ne arvot niin pielessä”. Kaikella tällä asiaan liittyvällä syyllistämisellä, salailulla ja epämääräisten tietojen levittämisellä karkotetaan lääkityksen parista juuri niitä, jotka siitä eniten voisivat hyötyä. 60-vuotiaalla sydäninfarktin saaneella on lääkityksestä käytännössä vain voitettavaa, 20-vuotiaalla perusterveellä kaikki hävittävänään. Tuntuu täysin absurdilta ettei kukaan julkinen taho edes ihmettele, että vaikka jo miljoona suomalaista on lääkityksellä, on meillä yhteiskunnassa vielä vähintään yhtä suuri joukko on sairaiksi luokiteltavia ”seurannassa”.\nKappas vain, tästähän se salaliitto jo löytyikin:\n”Käypähoitosuositukset perustuvat tieteellisiin tutkimuksiin, jotka julkaistu tiedelehdissä. Salaseuran ulkopuoliset voivat siis varmistua salaseuran johtopäätösten oikeellisuudesta lukemalla nämä julkiset tieteelliset artikkelit.”\nJulkaisevatko tiedelehdet tosiaankin paljonkin artikkeleita, joissa kerrotaan, ettei lääkkeestä havaittu nyt olevan paljon apua? Oletko koskaan kuullut termiä julkaisubias? Jos käypähoitosuositukset perustuvat tosiaankin vain tiedelehdissä julkaistuihin tutkimuksiin, niin sitten ollaan todella heikolla pohjalla.\nBen Goldacre kirjoittaa blogissaan ”Bad Science” paljonkin ”Big Pharmasta”. Kannattaa lukea.\nKoska lääkkeiden teho testataan kolmivaiheisella ihmiskokeella, lääkkeet ovat tehokkaita. Siksi ei synny tutkimustuloksia, että lääkkeistä ei olisi apua, mutta jos sellainen tutkimustulos tulee, tiedelehdet mielellään julkaisevat sellaisen, kuten tässäkin käsillä olevassa tapauksessa. Jos sen sijaan uskoo salaliittoteoriaan, että lääkeyhtiöt myyvät tehottomia kalkkitabletteja, niin silloin tarvitaan toinen salaliittoteoria, että lehdet eivät julkaise näyttöä tehottomuudesta ja silloin tarvitaan kolmas salaliittoteoria, joka lienee tämä julkaisubias, joka minusta on ei ole suomea eikä englantia. Luin Ben Goldacren blogin, mutta en löytänyt NÄYTTÖÄ, että Suomen käypähoitolääkärit ovat lahjottuja. Mutta sano sinä, mikä taho päätti tämän jutun julkaisun jälkeen,että koko 45 min ohjelma lakkautetaan? Big Pharma?\nTietenkin sellaisia tutkimuksia tehdään (ja paljon), joissa ei havaita lääkkeistä olevan hyötyä. Tutkimukseen osallistujien määrä on liian pieni, tutkimusaika liian lyhyt, potilaat valikoituneet väärin. Se, että lääkkeestä ei ole apua, on 0-hypoteesi. Miksi tiedelehdet julkaisisivat tutkimus”tuloksen” jossa kokeesta ei saada 0-hypoteesista poikkeavaa tulosta? Miksi ihmeessä kukaan edes yrittäisi saada läpi pahvia, jossa lähinnä kerrotaan tutkijoiden munineen ja raskaasti? ”Me nyt vähän sössittiin, eikä oikein tiedetä, miksi, mut lue nyt vähän villii spekulaatiota aiheesta.” Miksi sellainen tulos julkaistaisiin jossain lehdessä?\nLääketutkimus on kallista, ihmiskokeet erityisen kalliita. Joskus satutaan säästämään väärässä paikassa, ja vaikka lääke olisikin tehokas, voidaan saada tuloksia, joissa lääkkeistä ei havaita olevan hyötyä. Mitä luulet, haluavatko lääketehtaat julkaista sellaisia tuloksia? Ei, parempi lopettaa koe vähin äänin, korjata testimenetelmää ja aloittaa alusta. Kesken jätetyistä kokeista pitää tietenkin kertoa lääkelaitokselle (ja vastaaville viranomaisille muissa maissa), muttei niistä missään lehdissä kuuluteta, eivätkä ne ole ainakaan toistaiseksi julkista tietoa. Mun nähdäkseni käypä hoito -suosituksia laadittaessa ne pitäisi joka tapauksessa ottaa huomioon (mutta, kuten sanottu, ne ovat SALAISIA LIIKESALAISUUKSIA).\nJulkaisubias on termi jota käytetään Duadecimin suomenkielisissä julkaisuissa. Ehkäpä Sinun kannattaisi huomauttaa Duadecimille, että sen käypä hoito -suosituksissa käytetään termejä, jotka eivät ole suomea eivätkä englantia?\n”Julkaisevatko tiedelehdet tosiaankin paljonkin artikkeleita, joissa kerrotaan, ettei lääkkeestä havaittu nyt olevan paljon apua? Oletko koskaan kuullut termiä julkaisubias? Jos käypähoitosuositukset perustuvat tosiaankin vain tiedelehdissä julkaistuihin tutkimuksiin, niin sitten ollaan todella heikolla pohjalla.”\nSiis … Lääkkeillä, kuten statiineilla, täytyy olla tukenaan päätetapahtumatason näyttöä isoista trialeista ennenkuin myyntilupa heltiää. Tämän tason tutkimuksien kulkua tarkkailtee ja säätelee aina riippumaton toimikunta eikä lääkkeen valmistajan kannalta epäsuotuisia tuloksia todellakaan niin vain lakaista maton alla! Ja jos lääkkeestä ei saada hyötyä, myyntilupaakaan ei tule. Eikä tuon tason tutkimuksia (arvioiden mukaan jopa 90% lääkkeen kehityskuluista tulee faasi III:n yhteydessä) todellakaan tehtailla aina uutta ja uutta jos siitä ekasta tai tokasta ei tule tuloksia. Pitäisin ”Pekan” juttuja siis väärinymmärrykseen perustuvina.\nMuuten: hyvä blogikirjoitus! (Muutenkin blogisi vaikuttaa oikein asialliselta. Päädyin tänne Jan Verhon sivujen maininnan perusteella). Ajattelin kommentoida tätä asiaa sillä kirjoittelin tämän Maikkarin jutun tehneen toimittajan blogiin viime kesänä kommentteja jutussa esitellyn ”kriitikko” Utriaisen erheellisistä väitteistä ja kuvittelin keskustelun jälkeen toimittajan tajunneen jotain asiasta. Sitten pari kuukautta eteenpäin & tällaista roskaa tuutista ulos …\nPäivitysilmoitus: Suomen suosituin salaliittoteoria on Big Pharma, lääketeollisuuden rahanahneet verenimijät | Roskatiede


Kaupunginhallitus asetteli tulevan vuoden talousraameja – laskennassa 0,5 prosentin veroäyrin korotus ja 500 000 säästöt | Iijokiseutu.fi\nKaupunginhallitus asetteli tulevan vuoden talousraameja – laskennassa 0,5 prosentin veroäyrin korotus ja 500 000 säästöt\nKaupunginhallitus asetteli tulevan vuoden talousraameja – laskennassa 0,5 prosentin veroäyrin korotus\nPudasjärven kaupunginhallitus on viimein käynnistänyt vuoden 2021 talousarvion sekä taloussuunnitelmavuosien 2022-2023 raamien valmistelun, joka siirtyi syksyyn koronatilanteen ja talouden epävarmuuden vuoksi.\nVuoden 2021 talousarvio perustuu alustavasti puolen prosentin kunnallisveron korotukseen ja puolen miljoonan euron säästötavoitteisiin. Jos veroäyrin korotus ei toteudu, joudutaan raamia pienentämään vastaavasti n. 0,5 miljoonalla eurolla.\nLaskennassa on huomioitu kuluvan vuoden talousarvio, jossa on 750 000 euron vähennys edelliseen vuoteen talousarvioon verrattuna. Ennusteet tälle vuodelle näyttävät kuitenkin huomattavasti heikommilta, joten talousarvio tulee ennakkoarvioiden mukaan ylittymään.\nKuluvan vuoden tilannetta heikentää mm. koronaepidemian vaikutukset ja Oulunkaaren soten ylitykset, jota oli kesäkuun lopussa noin 1,2 miljoonaa euroa.\nPudasjärven kaupungin talouden liikkumavara on tällä hetkellä heikko. Viime vuoden tilinpäätöksessä alkuperäinen toimintakate ylittyi parilla miljoonalla euroa ja muutettu talousarviokin ylittyi reilulla 100 000 eurolla.\nTilikauden tulos oli neljä miljoonaa alijäämäinen. Varausten jälkeen alijäämäksi muodostui 3,5 miljoonaa euroa. Kaupungin taseessa on tällä hetkellä ylijäämää 2,5 miljoonaa euroa.\nKuntaliiton viimeisimmän ennusteen mukaan tämän vuoden verotulot tulevat jäämään alle talousarvion noin miljoonalla eurolla. Verotulojen kertymässä näkyy koronapandemian vaikutus.\nKaupunginhallitus päätti toissa viikolla käynnistää talouden sopeutusohjelman FCG Konsultointi Oy:n avustuksella. Oulunkaaren kuntayhtymän puolella se on jo saman yhtiön toimesta aloitettu.\nTaloustilanteeseen liittyen kaupunginhallitus päätti tiistaina myös miljoonan euron harkinnanvaraisen valtionosuuden korotuksen hakemista vuodelle 2020.\nHakemuksen perusteiksi kirjattiin Oulunkaaren kuntayhtymän kustannusten kasvu ja tulorahoituksen heikkeneminen.\nKuntien valtionosuutta voidaan korottaa harkinnanvaraisesti valtion talousarvion puitteissa, jos kunta on poikkeuksellisten tai tilapäisten taloudellisten vaikeuksien vuoksi lisätyn taloudellisen tuen tarpeessa.\nPudasjärven kaupunki Talous Talousarvio


Gemini Man 3D+ - Finnkino\nGemini Man tuo valkokankaille uuden aikakauden elokuvaelämyksen 3D+ -formaatissa\n3D+ on täysin uusi esitysformaatti, jossa kuvataajuus on 60 kuvaa sekunnissa – yli kaksi kertaa enemmän kuin elokuvissa perinteisesti.\nLokakuussa 11.10. ensi-iltansa saava Gemini Man saapuu maailmanlaajuisesti ja myös Suomessa valkokankaille uraauurtavassa esitysformaatissa. Ohjaaja Ang Leen (mm. Piin elämä, Hiipivä tiikeri, piilotettu lohikäärme, Brokeback Mountain) vision välittävä 3D+ on täysin uusi esitysformaatti, jossa kuvataajuus on 60 kuvaa sekunnissa – yli kaksi kertaa enemmän kuin elokuvissa perinteisesti. Katsojalle uusi formaatti tarjoaa entistä vahvemman ja vaikuttavamman 3D-elämyksen.\nSuomessa elokuvateatterit valmistautuvat 3D+ -näytösten järjestämiseen parhaillaan. Ennakkotietojen mukaan formaattia pystyvät esittämään seuraavat elokuvateatterit: Finnkino Tennispalatsi, Finnkino Itis ja Cinamon Redi Helsingissä, Finnkino Omena Espoossa, Finnkino Plevna Tampereella, Finnkino Flamingo Vantaalla, Finnkino Plaza ja elokuvateatteri Star Oulussa, Finnkino Kinopalatsi Turussa, Finnkino Fantasia Jyväskylässä, Finnkino Kuvapalatsi Lahdessa, Finnkino Scala Kuopiossa, Finnkino Promenadi Porissa, Kino 123 Kouvolassa, elokuvateatteri Tapio Joensuussa, Finnkino Strand Lappeenrannassa, Bio Rex Vaasa Vaasassa, Bio Rex Verkatehdas Hämeenlinnassa, Bio Rex Tornio Torniossa, Kino-Sampo Valkeakoskella, Elo Heinolassa, Jalasjärven Kino Jalasjärvellä, Kino Hannikainen Nurmeksessa ja Marilyn Loviissassa. (Päivitetty 10.10.)\n3D+ tekee elokuvaelämyksestä vaikuttavamman\nGemini Man on toimintatrilleri, jossa huippuluokan salamurhaaja Henry Brogan (Will Smith) joutuu itse takaa-ajon kohteeksi. Hänen kintereillään on mystinen nuori agentti, jolla vaikuttaa olevan kyky ennustaa hänen jokainen liikkeensä. Elokuvan pääroolissa nähdään Will Smith kaksoisroolissa 51-vuotiaana ammattitappajana ja nuorempana kloonina itsestään, 23-vuotiaana Juniorina. Elokuvan on ohjannut Oscar®-palkittu Ang Lee.\nGemini Manin 3D+ -esityskopiot valmistetaan 120 kuvaa sekunnissa kuvatusta masterista. Esityksen aikana kankaalle projisoituu 60 3D-kuvaa sekunnissa. Perinteisessä elokuvakopiossa kuvataajuus on 24 kuvaa sekunnissa.\nNiin elokuvan tekijöiden kuin yleisönkin kannalta 3D+ merkitsee teknistä harppausta visuaalisessa kerronnassa. Se tarjoaa immersiivisimmän elokuvaelämyksen, mitä elokuvateatterissa voi tällä hetkellä kokea.\nElokuva tulee Suomessa ensi-iltaan myös 3D+ IMAX® -versiona (60fps, 2K) ja 2D-versiona (24fps, 4K).\nKatso featurette 3D+ -formaatista\nMarkkinointikoordinaattori / Finnkinon elokuvalevitys